Panda qarışqası - Uşaq Bilik Portalı\nPanda qarışqası (lat. Euspinolia militaris) — məxməri qarışqalar, Mutillidae fəsiləsinə, Euspinolia cinsinə aid olan qeyri-adi həşərat növüdür. Xarici görünüşünə görə “Panda qarışqası” adlandırılır. Panda qarışqası yüksək toksinə sahibdir. Panda qarışqalarının hücumuna məruz qalan inəklər bir neçə dişləmədən sonra tələf olurlar. Ona görə yerli əhali bu qarışqaları "İnək qatili" belə adlandırır.\nBu növ ilk dəfə 1938-ci ildə entomoloq Klarens Mikel tərəfindən Çilidən olan materiallar əsasında kəşf edilib, lakin bu günə qədər onlar haqqında çox az məlumat mövcuddur.\nBu qarışqa qədim növlərdən sayılır, onların ilk qalıqları 25-40 milyon il əvvəl yaranmış yantar mineralının üzərində aşkar edilib. Heyvanat aləmində bu həşəratların təxminən 8000 növü və 230 cinsi tanınır.\nKiçik ağ-qara rəngli, tüklü qarışqadır. Uzunluğu 8 mm-dir. Bu qarışqa növünün erkək və dişisi bir-birindən fərqli olur. Erkəklərin gözü daha böyük, dişilərin sinəsi isə armudvaridir. Qanadı olmur. Panda qarışqalarının erkəyi gecə həyatı yaşayır. Dişisi isə əksinə gün ərzində aktiv olur. Qarışqa qum və ya quru, boş torpaqda yuva qurur. Digər qarışqalarda olduğu kimi toplu həyat sürmürlər. Balaları digər həşəratların yuvalarında olan balaları yeyir.\nVətəni Latın Amerikası və Çilinin mərkəz hissəsi olan panda qarışqası hal-hazırda Argentina, Amerika Birləşmiş Ştatları və Meksikada da yayılıb. Bu qarışqalar quru, isti iqlimi olan açıq səhra bölgələrində yaşayır.


Cüdo yığmamızın yeni baş məşqçisi Bakıya gəldi\nOktyabrın 30-da Bakı İdman Sarayında cüdo üzrə kişi və qadınlar arasında yığmaya seçmə xarakteri daşıyan Azərbaycan çempionatına start veriləcək. Apasport.az saytının xəbərinə görə, çempionatla bağlı açıqlama verən Azərbaycan Cüdo Federasiyasının (ACF) vitse-prezidenti Matvey Yelizarov bildirib ki, çempionat ölkə yığmasının komplektləşdirilməsinə xidmət etdiyi üçün bütün güclü cüdoçular heç bir güzəşt olmadan tatamiyə çıxaraq, özünün ən güclü olduğunu sübut etməyə çalışacaq.\n"Bu çempionatın yekunlarına görə Azərbaycan yığmasının heyəti komplektləşdiriləcək. Elə bu səbəbdən də ölkənin bütün güclü cüdoçuları, Azərbaycan cüdosunun üzdə olan simaları tatami üzərinə çıxaraq, özlərini sübut etməli olacaq. Yalnız zədəsinə görə üzürlü səbəbi olanlar çempionatı buraxa bilərlər. Əks halda heç kəsə güzəşt edilməyəcək" - deyə, Yelizarov əlavə edib.\nYeri gəlmişkən, Azərbaycanın çempionatına əcnəbi hakimlər də cəlb ediləcəklər. Əcnəbilər əsasən mübahisə doğura biləcək final görüşlərinə çıxacaqlar.\nBu arada o da bəlli olub ki, yaxın günlərdə Bakıda Cüdo Mərkəzinin tikintisinə başlanacaq. Mərkəz Bakı metropoliteninin "Gənclik" stansiyasının yaxınlığında yerləşəcək. Bu gün isə İsmayıllı rayonunda tikiləcək analoji mərkəzin bünövrəsi qoyulacaq. Təməlqoyma mərasitmində ACF-nin prezidenti Füzuli Ələkbərov və eləcə də yığmanın baş məşqçi postuna gətirilən avstriyalı mütəxəssis Peter Zayzenbaher iştirak edəcək (Sport Ekspress).


İranın Moskvadan verdiyi mesajlar: QALİBAF KREMLƏ "SON SÖZ"DƏN BAŞQA NƏ ÇATDIRIB?\n09 Fevral 2021 - 10:23\nİranın Moskvadan verdiyi mesajlar:QALİBAF KREMLƏ "SON SÖZ"DƏN BAŞQA NƏ ÇATDIRIB?\nİranın ali lideri Ayətullah Əli Xamnəi “son sözü”nü deyib: Tehran yalnız “Vaşinqtonun birtərəfli sanksiyaları ləğv etdiyi təqdirdə”, nüvə razılaşmasına əməl edəcək. ABŞ prezidenti Co Bayden də, öz növbəsində, İrana tətbiq olunan sanksiyaların ləğvinin yalnız iranlıların uran zənginləşdirməsini dayandırdıqda, baş verəcəyini açıq şəkildə bildirib.\nBəyanat mübadiləsi Tehranın verdiyi ultimatumun bitməsindən düz 2 həftə əvvəl baş verib: ya sanksiyaların ləğvi, ya da Beynəlxalq Atom Enerjisi Agentliyi (MAQATE) ilə əməkdaşlığın azaldılması.\nBazar günü İranın ali lideri Ayətullah Əli Xamnəinin “son söz” haştaqı ilə “Twitter”-də belə bir yazısı ortaya çıxıb: “Əgər İranın öz öhdəliklərinə qayıtmasını istəyirlərsə, ABŞ bütün sanksiyaları ləğv etməlidir. Bunu yoxlayacağıq və təsdiq olunarsa, öhdəliklərə qayıdacağıq”.\nSöhbət dekabr ayında İran Məclisində (parlamentində) təsdiqlənmiş, hökumət qarşısında uranın zənginləşdirmə dərəcəsini 20%-ə çatdırmaq vəzifəsi qoyan qərarın icrasından gedir. Millət vəkilləri, həmçinin, beynəlxalq müfəttişlərə ölkənin nüvə proqramını izləməklə, geniş imkanlar təqdim edən IAEA-nın təhlükəsizlik müqaviləsinə Əlavə Protokolun İranın könüllü tətbiq etməsini dayandırmaq üçün kabinəyə 2 ay vaxt veriblər. Bu, 2015-ci ildə İranın BMT Təhlükəsizlik Şurasının 5 daimi üzvü və Almaniya ilə imzaladığı Birgə Hərtərəfli Fəaliyyət Planını (JCPOA) – “nüvə sazişi”ni dəfn edə bilər.\n2018-ci ilin mayında ABŞ İrana tətbiq etdiyi sanksiyaları geri qaytarmaqla müqavilədən çıxıb. Bu, bütün beynəlxalq birlik üçün Tehranla ticarət imkanlarını məhdudlaşdırıb. 1 il sonra, İran ABŞ-ın sanksiyalarından yayınmağın yolunu tapacağını vəd edən Aİ-yə təzyiq göstərmək ümidi ilə, JCPOA öhdəliklərini ləğv etməyə başlayıb.\nABŞ prezidenti Donald Trampın komandası Ağ Evdə olarkən, İrana qarşı sanksiyalar yalnız çoxalıb və Aİ ABŞ-a müqavimət göstərə bilməyib.\nBazar ertəsi günü Rusiya Elmlər Akademiyası Şərqşünaslıq İnstitutunda çıxış edən Məclis sədri Məhəmməd Baqir Qalibaf bildirib: “Maksimum təzyiq” siyasəti İranın başqa bir seçiminin olmamasına gətirib çıxardı”. Bundan əvvəl, o, Moskvaya səfəri çərçivəsində Federasiya Şurasının və Dövlət Dumasının sədrləri Valentina Matviyenko və Vyaçeslav Volodin ilə görüşüb. Xarici işlər naziri Sergey Lavrov və Təhlükəsizlik Şurasının katibi Nikolay Patruşevlə məsləhətləşmələr Çərşənbə axşamına planlaşdırılıb.\nCənab Qalibaf İranın JCPOA-dan sanksiyalardan başqa bir şey almadığını açıq şəkildə bildirib və ölkəsi bu təcrübəni təkrarlamaq istəmir. “JCPOA-nın davamlı olmasını istəyiriksə, bundan fayda götürməliyik”, – deyə o vurğulayıb və əlavə edib ki, İran xalqı sanksiyaların ləğvinin təsirini görməlidir və bundan sonra Tehran “nüvə anlaşması”dakı öhdəliklərini həyata keçirməyə hazırdır.\nEyni zamanda, Məclis sədri Tehranın JCPOA-da qalacağını, ancaq bu sənədin mübahisələrin həlli mexanizminə aid 36 və 37-ci maddələrinə uyğun olaraq, öhdəliklərini tədricən tərk etməyə davam edəcəyini açıq şəkildə bildirib. Hazırda İran məhz Məclis qərarlarının icrasına və MAQATE-nin Əlavə Protokolunun tətbiqinin dayandırılmasının planlaşdırıldığı 21 fevral tarixinə doğru irəliləyir. “Bu, təhlükə deyil, yeganə yoldur. Mühüm sual JCPOA-nın gələcəyinin nə olduğu deyil, amerikalıların JCPOA-dakı keçmiş iştirakdan nə öyrəndikləridir”.\nSeçki kampaniyası mərhələsində ABŞ-ın hazırkı prezidenti Co Bayden JCPOA-ya qayıtmağa söz verib. Ancaq bunun hansı şərtlər altında ediləcəyi deyilməyib.\nCBS-ə verdiyi müsahibədə prezident Bayden Tehranın danışıqlar masası arxasında oturması üçün Vaşinqtonun sanksiyaları ləğv edib-etməyəcəyi ilə bağlı suala cavab verməyib. Başqa bir suala – “İran əvvəlcə uranı zənginləşdirməyi dayandırmalıdır?”a cavab olaraq Bayden başını yırğalayıb.\nBir yüksək səviyyəli ABŞ rəsmisi daha sonra mətbuata prezidentin JCPOA-da müəyyən edilmiş 3.67% normasından artıq uranın zənginləşdirilməməsindən bəhs etdiyini izah edib.\n“Bloomberg”-in də qeyd etdiyi kimi, Bayden komandasının Tehranla əlaqəli strategiyası tam işlənməyib. İran üçün xüsusi bir elçi yalnız 2 həftə əvvəl təyin olunub: Robert Malli, Barak Obama administrasiyasında Yaxın Şərq üzrə prezident köməkçisi və İŞİD terror qruplaşmasına qarşı mübarizədə onun məsləhətçisi.\nCənab Obamanın prezidentliyi dövründə İranla bir qrup ABŞ danışıqçısına rəhbərlik edən Vendi Şerman dövlət katibi müavini vəzifəsinə namizədliyini təsdiqləmək üçün hələ Senatdakı dinləmədən keçməyib.\n“Bloomberg”-in yazdığına görə, bu günə qədər Vaşinqton əsas sanksiyaları, ilk növbədə, neft embarqosunu ləğv etmədən İranın maliyyə yükünü necə asanlaşdıracağına dair variantları nəzərdən keçirir.\nSeçimlərə Beynəlxalq Valyuta Fondundan koronavirusla mübarizə üçün Tehrana borc verilməsi və İranın koronavirusla mübarizə üçün yardım almasına mane olan sanksiyaların yumşaldılmasını (Bazar ertəsi günü BVF 5 milyard dollarlıq kredit üçün əvvəllər rədd edilmiş müraciətə baxmağa hazır olduğunu açıqlayıb) daxildir.\nBundan əlavə, ABŞ Seulun Cənubi Koreya banklarında saxladığı dondurulmuş 7 milyard dollarlıq İran aktivlərinin bir hissəsinin qaytarılmasına icazə verə bilər. Pul İranın BMT-yə üzvlük haqqı borcunu ödəməyə gedə bilər.\nBaşqa bir mümkün yumşaltma ABŞ Maliyyə Nazirliyinin İranla məhdud ticarət lisenziyalarının verilməsidir.\nMDBMİ (MQİMO) Beynəlxalq Araşdırmalar İnstitutunun analitiki, iranşünas Adlan Marqoyev “Kommersant”-a açıqlamasında deyib: “İran və ABŞ arasındakı danışıqlar jurnalistlər vasitəsilə keçirildiyi müddətdə JCPOA-ya qayıtmaq üçün irəliləyiş görməyəcəyik. JCPOA ilə bağlı danışıqlar ərəfəsində Rusiyanın təklif etdiyi mərhələli və qarşılıqlı əlaqə prinsipi bu vəziyyətdə həll yolları tapmağı mümkün edib. Artıq indi müzakirəçilərin 154 səhifəlik bir razılaşması olduğu üçün bu prinsipi xatırlatmaq və qapalı qapılar arxasında mərhələli fəaliyyət planı hazırlamağa imkan verəcək bir dialoqa başlamaq lazımdır”.\nMarqoyev cənab Qalibafın İranın ABŞ-a nə edəcəyi seçimi verdiyini, ancaq Tehranın hər ssenariyə hazır olduğunu söylədiyinə diqqət çəkdirib.


Xoşqədəmlə Doğuş süni mayalanma etdirəcək – LUXLİFE.AZ\nXoşqədəmlə Doğuş süni mayalanma etdirəcək\nAparıcı Xoşqədəm Hidayətqızı ilə ailə quran türkiyəli müğənni Doğuş yenidən ata olmaq istədiyini deyib.\n“LuxLife”-ın məlumatına görə, “Gecə kuşu” verilişinin qonağı olan sənətçi deyib ki, bu dəfə qızı doğulmasını istəyirlər:\n“Bunu isə süni mayalanma ilə edəcəyik. Seçmə haqqımız var”.\nAiləsindən söz açan Doğuş həyat yoldaşı və əkizləri ilə gec-gec görüşdüklərini söyləyib:\n“Həyatda yaşadıqlarıma görə, heç vaxt ata olmaq istəmirdim. Xəbəri eşidəndə ayaqlarım əsdi. İndi rahatam, mənə nəsə olsa, dağ kimi anaları var. Heç vaxt işlərimi geri plana atmaram. Buna görə də xanımımla və oğullarımla gec-gec görüşürəm. Hər gün canlı yayımda danışırıq. Amma uşaqların qoxusunu hiss etmək başqadır”.\n← Yeni trend: sinənin böyüklüyünü qələmlə sübuta yetirmək – FOTOSESSİYA\n“Mənimlə yatın, yaxşı qiymət alın” – FOTOLAR\nMübariz Mənsimovun Trampla fotoları yayıldı – FOTO


Müğənni Afət Fərmanqızı: “Nəsiminin daha bir qəzəlinə mahnı yazdırmışam” - modern.az\n17 Fervral 2019, 11:54 | AKTUAL\nSon günlər dahi şair Nəsiminin “Sığmazam” qəzəlinin sözlərinə oxuduğu "Pəncu şeş" adlı qalmaqallı mahnısı ilə gündəmə gələn müğənnmi Afət Fərmanqızı onu tənqid edənlərin acığına yeni məlumat paylaşıb.\nModern.az saytı xəbər verir ki, Afət Fərmanqızı yaxın günlərdə Nəsiminin daha bir qəzəlinə mahnı ifa edəcəyini vurğalyıb. ATV-dəki "Zaurla Günaydın" verlişində\ndanışan müəğğinin sözlərinə görə, hazırda həmin mahnı üzərində iş gedir.\nXatırladaq ki, müğənni Afət Fərmanqızının dahi Nəsiminin sözlərinə oxuduğu "Pəncu şeş" adlı mahnısı ictimaiyyətdə birmənalı qarşılanmayıb.\nNəsiminin qəzəlini hind musiqisi ilə sintez edən xanım müğənni sosial şəbəkə istifadəçilərinin tənqidlərinə tuş gəlib.


Birinci vitse-prezident Mehriban Əliyeva sağlamlıq imkanları məhdud uşaqlar üçün sosial xidmət müəssisəsində olub 1905.az\nBirinci vitse-prezident sosial xidmət müəssisəsinin sakinlərinin əhvalı ilə maraqlanıb, onların müalicəsinin müsbət nəticələr verdiyinin şahidi olub. Belə ki, müəssisənin sakinlərindən biri – Xəyalə Hüseynova Mehriban Əliyeva ilə söhbət zamanı Azərbaycan və ingilis dillərində “əlillik qüsur deyil və yaşamaq, yaratmaq üçün məhdudiyyət ola bilməz” dedi. Azərbaycanın Birinci vitse-prezidenti uşaqların arzularını dinləyib, yenidən onların yanına qonaq gələcəyini bildirib, onlara uğurlar arzulayıb. Mehriban Əliyeva uşaqlarla birlikdə kitab oxuyub, nəşrdəki şəkilləri müzakirə edib. Uşaqlar Mehriban Əliyevaya və Leyla Əliyevaya öz bacarıqlarını nümayiş etdiriblər. Onlar Prezident İlham Əliyevin Sərəncamı ilə bu ilin “Nəsimi İli” elan olunduğunu bildirərək, şairin şerlərini səsləndiriblər, mahnılar, rəqslər ifa ediblər.\nSaray qəsəbəsindəki 2 saylı sağlamlıq imkanları məhdud uşaqlar üçün sosial xidmət müəssisəsində 12 reabilitasiya otağı fəaliyyət göstərir və onlarda müasir dövrdə prioritet olan yeni reabilitasiya metodları – aktiv terapiya, oyun, ünsiyyət, musiqi, rəqs və digər terapiya növləri və hər bir uşaqla fərdi inkişaf planı əsasında işlər aparılır.


“Məişət zorakılığına məruz qalmış qadınlar üçün sığınacaq və yardım mərkəzləri açılmalıdır”\n“Məişət zorakılığına məruz qalmış qadınlar üçün sığınacaq və yardım mərkəzləri açılmalıdır” Müsahibə\n9 Mart 2016 14:50\nAilə, Qadın və Uşaq Problemləri üzrə Dövlət Komitəsinin sədri Hicran Hüseynovanın APA-ya müsahibəsi (ixtisarla)\n- Hicran xanım, Komitənin fəaliyyətə başlamasının 10 ili tamam oldu. Bu 10 ildə Komitə tərəfindən həyata keçirilən işlər haqqında məlumat verməyinizi xahiş edərdik...\n- Bildiyiniz kimi, qadın və uşaq hüquqlarının müdafiəsi, onlara diqqət və qayğının daha da artırılması cəmiyyətin ən əsas vəzifələrindən biridir. Qloballaşan dünyada qadın və uşaq məsələləri dövlətin diqqət mərkəzindədir. Bütün dövlətlər üçün xüsusi əhəmiyyət kəsb edən Ümumdünya Qadın Konfranslarının keçirilməsi, bu tədbirlərdə qadınların iştirakının təmin edilməsi, onların hüquqlarının qorunması istiqamətində bütün səylərin birləşdirilməsi sahəsində nailiyyətlərin əldə edilməsinə təkan verib. Ümummilli liderimiz Heydər Əliyevin təşəbbüsü ilə Azərbaycan qadınları da IV Ümumdünya Qadın Konfransında iştirak hüququ qazanıb və 1995-ci ildə dövlətimiz tərəfindən Pekin Bəyannaməsi və Fəaliyyət Platforması qəbul olunub. Bu, sənədin imzalanmasının 20 illik yubileyi Komitə tərəfindən keçən il qeyd edilib. Keçən ilin sentyabrında Nyu-Yorkda "Gender Bərabərliyi və Qadınların Səlahiyyətlərinin Artırılması üzrə Qlobal Liderlərin Görüşü: Fəaliyyət üçün öhdəlik" mövzusunda dövlət və hökumət başçılarının iştirakı ilə tədbir keçirilib. Zirvə görüşündə "Pekin Bəyannaməsinin və Fəaliyyət Platforması"nın tam icrası ilə bağlı Azərbaycan tərəfinin konsensusunu nümayiş etdirən bəyanatı yayılıb. Bəyanatda bildirilib ki, Platformadan sonra qadınların vəziyyətinin yaxşılaşdırılması sahəsində müəyyən olunmuş 12 strateji istiqamət üzrə bir çox dövlətlərin uzun müddətə əldə etdiyi nəticələri Azərbaycan çox qısa müddət ərzində əldə edərək mühüm irəliləyişlərə sahib olub. Ölkəmizdə gender bərabərliyinin təmin edilməsi sahəsində çox güclü və əsaslı tədbirlər həyata keçirilib. Azərbaycan respublikası qadın və uşaq hüquqlarının müdafiəsini dövlət siyasətinin prioritetləri siyahısına daxil edib. Torpaqlarımızın 20 faizinin düşmən tapdağında olmasına, 1 milyondan çox qaçqın və məcburi köçkünümüzün olmasına baxmayaraq, Azərbaycan hər zaman inkişaf yolunu tutub və insan hüquqlarının qorunmasına istiqamətlənib. Ölkəmiz qadın siyasətinin daha da inkişaf etdirilməsi üçün gender bərabərliyi və qadın hüquqlarının qorunması üzrə mühüm beynəlxalq sənədlərə qoşulub. Bu sənədlər siyahısına BMT-nin "Qadınlara qarşı ayrı-seçkiliyin bütün formalarının ləğvi", "Uşaq hüquqları haqqında" Konvensiyaları misal gətirmək olar. Eyni zamanda, Ulu Öndər Heydər Əliyevin 1998-ci il tarixli Fərmanı ilə Qadın Problemləri üzrə Dövlət Komitəsinin yaradılması gender siyasətinin həyata keçirilməsinə daha əlverişli zəmin yaradıb. Bundan başqa, daha sonra Azərbaycan prezidenti cənab İlham Əliyevin 2006-cı il 6 fevral tarixli Fərmanı ilə Ailə, Qadın və Uşaq Problemləri üzrə Dövlət Komitəsi yaradılıb. Bu, 10 il ərzində qanunvericilik bazası təkmilləşdirilib, maarifləndirmə tədbirləri geniş şəkildə həyata keçirilib. "Gender bərabərliyinin təminatları haqqında", "Məişət zorakılığının qarşısının alınması haqqında" qanunlar qəbul edilib, Ailə, İnzibati Xətalar, Cinayət və Mülki Məcəllələrə mühüm dəyişikliklər edilib. Xüsusən də diqqət yetirilməli olan məsələlərdən biri bu qanunların işləkliyinin təmin edilməsidir. Məişət zorakılığı qurbanlarına mühafizə orderlərinin verilməsi, qanunlara, məhkəmə qərarlarına istinadların edilməsi implimentasiya mexanizminin tətbiqinə bariz nümunədir. Həmçinin nikah yaşı qadınlar üçün 17-dən 18-ə qaldırılıb. Qadınların məcburi erkən nikaha vadar edilməsinin qarşısını almaq məqsədilə Cinayət Məcəlləsinin eyni maddəsinə dəyişiklik edilib və nikah yaşına çatan qadını nikaha daxil olmağa məcbur etməyə görə azadlıqdan məhrumetmə və cərimələr tətbiq edilib. Nikaha daxil olmaq istəyən şəxslərin icbari tibbi müayinədən keçmələri ilə bağlı tələb qüvvəyə minib və bu da sağlam və möhkəm ailələrin qurulması yolunda mühüm addım olub.\nÖtən illər ərzində maarifləndirmə tədbirləri daha da genişləndirilib. Ötən 10 il ərzində biz güclü mütəxəssis komandası formalaşdırmışıq. Komitənin müvafiq sahələri üzrə ekspertlərinin ixtisaslarının artırılmasına xüsusi önəm verərək onları ixtisasartırma kurslarına cəlb etmişik, onların qadın, uşaq siyasəti, məişət zorakılığı sahəsində problemlərin həllində daha da peşəkarlaşmaları üçün lazımi tədbirləri həyata keçirmişik. Hətta əməkdaşlarımız xarici ölkələrdə təşkil edilmiş konfranslarda ekspert kimi çıxışlar edirlər.\n- Son vaxtlar cəmiyyətdə məişət zorakılığı halları artmaqdadır. Demək olar ki, hər gün ailə-məişət zəmində baş vermiş qətl xəbəri yayılır. Sizcə məsələnin kökündə nə dayanır?\n- Məişət zorakılığı hadisələrinin baş verməsi bu gün dünyada narahatlıq doğuran məsələlərdəndir. Avropada hər 3 qadından biri zorakılıq qurbanına çevrilir. Digər ölkələrlə müqayisədə Azərbaycanda bu halların azalması müşahidə edilir. Əgər 2009-cu ildə qadınlara qarşı zorakılıqla bağlı baş vermiş cinayət hadisələrinin sayı 4696 idisə, 2015-ci ildə bu rəqəm 2248 təşkil edib. Bildiyiniz kimi, məişət zorakılığının qarşısının alınması istiqamətində Komitə tərəfindən Məlumat Bankı yaradılır. Müvafiq məlumatların toplanması üçün digər dövlət qurumları ilə birgə işlər görülür. 2015-ci ilin 6 ayının məlumatları toplanaraq statistik təhlil aparılıb və problemlər araşdırılıb. Məlum olmuşdur ki, zorakılıq faktlarının çoxu fiziki növə aiddir. Zorakılıqlar daha çox ər-arvad münasibətlərindən irəli gəlir. Zorakılıqla bağlı baş vermiş hadisələrin kökündə birinci növbədə qadının ailədəki statusu məsələsi dayanır. Daha sonra ailə üzvlərindən hansısa birinin zərərli vərdişlərin aludəçisi olması, sosial-iqtisadi durumun aşağı olması, təhsil göstəriciləri və şəxsi keyfiyyətlər bu kimi faktların baş verməsinə təsir göstərir.\n- Qadın hüquqları ilə məşğul olan QHT məişət zorakılığının qurbanı olan qadınlar barəsində mühafizə orderinin yetərincə tətbiq olunmadığını deyir. Bu orderin işləkliyi ilə bağlı apardığınız işlər nə qədər effektivdir?\n- 2010-cu ildə "Məişət zorakılığının qarşısının alınması haqqında" Qanunda 1-ci maddənin 1.0.9-cu bəndinə əsasən, mühafizə orderi məişət zorakılığı törətmiş şəxsin zərər çəkmiş şəxsə qarşı edə biləcəyi hərəkətlərə tətbiq olunan məhdudiyyətlər haqqında akt təsbit edilib. Qanun qəbul edildikdən sonra Komitə tərəfindən rayonlarda, bölgələrdə mütəmadi olaraq maarifləndirmə işləri aparılıb. Məişət zorakılığı ilə əlaqədar olaraq uzunmüddətli orderin verilməsi üzrə 2013-cü ildə 3 fakt qeydə alınıb, 2014-cü ildə də eyni rəqəm təşkil edib.\nZorakılıq qurbanlarına mühafizə orderlərinin verilməsi ilə bağlı problemlər yaşanmaqdadır. Təəssüflər olsun ki, qanunun 6 il əvvəl qəbul olunmasına baxmayaraq, indiyədək orderlər çox az sayda insana verilib. İndiyədək bu orderlər yalnız qadınlara verilib, mühafizə orderi olduqda həmin ailələrlə həmişə profilaktik iş aparılır. Order verilən münaqişəli ailələr rayon icra hakimiyyətləri və ərazi polis orqanları tərəfindən qeydiyyata götürülür. Mühafizə orderi verildikdə zorakılıq törədən şəxsin zərərçəkənə, yəni məişət zorakılığı qurbanına yaxınlaşmasına icazə verilmir. Əgər zorakılıq törədən şəxs bu qərarı pozarsa, onda cinayət məsuliyyətinə cəlb edilir.\n- Azərbaycanda hansı yaş həddinə qədər ailə quranlar erkən nikaha daxil olmuş sayılır?\n- Azərbaycanda oğlan və qızlar üçün nikah yaşı 18 müəyyən edilib. Ailə Məcəlləsinə də dəyişiklik edilərək nikah yaşı qadınlar üçün 17 yaşdan 18 yaşa qaldırılıb. Ailə Məcəlləsinin 9.2-ci bəndinə əsasən, üzrlü səbəblər olduqda, nikahın bağlanma müddəti müvafiq icra hakimiyyəti orqanı tərəfindən azaldıla və ya 1 aydan çox olmayan müddətə uzadıla bilər. 18 yaşdan aşağı artıq erkən nikah sayılır. Diqqətinizə bir daha çatdırım ki, qadınların məcburi erkən nikaha vadar edilməsinin qarşısını almaq məqsədilə Cinayət Məcəlləsinin eyni maddəsinə dəyişiklik edilib və nikah yaşına çatan qadını nikaha daxil olmağa məcbur etmə 2 min manatdan 3 min manatadək cərimə və 2 il müddətədək azadlıqdan məhrumetmə ilə cəzalandırılır. Bu əməllər nikah yaşına çatmayan şəxs barəsində törədildikdə isə 3 min manatdan 4 min manatadək miqdarda cərimə və ya 4 il müddətədək azadlıqdan məhrumetmə cəzası tətbiq olunur.\n- Hansı bölgələrdə daha çox erkən nikah hallarına təsadüf olunur?\n- Azərbaycanda bir müddət erkən nikahların sayı azalsa da, son zamanlar bəzi rayonlarda, Bakının bir sıra kəndlərində belə nikahların sayının artdığı məlumdur. Bunun qarşısının alınması və effektiv nəticələrin əldə olunması üçün erkən nikahların daha çox rast gəlindiyi yerləri müəyyənləşdirmək və müvafiq bölgələr üzrə maarifləndirmə işləri aparmaq lazımdır. Komitə yarandığı gündən bu məsələlərlə bağlı qabaqlayıcı və profilaktik tədbirlər görür. Son 2 ildə Komitənin nəzdində fəaliyyət göstərən 11 regional Uşaq və Ailələrə Dəstək Mərkəzi tərəfindən 20 erkən nikah faktı qeyd olunub, onlardan 17-nin qarşısı alınıb. Son 3 ildə ümumilikdə 250-yə qədər icma görüşü və maarifləndirici tədbirlər keçirilib. Mərkəzlərin yerləşdiyi rayonlarda icra nümayəndəlikləri vasitəsilə birbaşa 30 minə qədər ailəyə ünvanlı maarifləndirici məktub göndərilib. 70 mindən artıq məktub isə rayonların ərazisində risk qrupundan olan şəxslərə və məktəblilərə paylanılıb. Həmçinin 2 min nüsxəyə yaxın erkən nikah bukletləri hazırlanaraq paylanılıb. Eyni zamanda, "Sağlam ailə-sağlam cəmiyyətin təməlidir", "Yaşlı nəslin təcrübəsindən faydalanaq", "Sağlam həyat naminə erkən nikaha yox deyək", "Ailə, məktəb, cəmiyyət" adlı maarifləndirici layihələr həyata keçirilir. Bu yaxınlarda Ailə, Qadın və Uşaq Problemləri üzrə Dövlət Komitəsi Sabunçu Rayon İcra Hakimiyyəti ilə birgə Nardaran qəsəbəsində yerləşən 295 saylı məktəbdə şagirdlərin iştirakı ilə keçirilən tədbirdə çıxışlar edilərək erkən nikah, qızların təhsildən yayınması haqqında ətraflı məlumatlar verilib, bu halların qarşısının alınması istiqamətində görüləcək tədbirlər haqqında müzakirələr aparılıb.\n- "Azərbaycan 2020: Gələcəyə Baxış" İnkişaf Konsepsiyasının müvafiq bəndlərinə uyğun olaraq Sizin Komitə tərəfindən Azərbaycan Ailəsi Strategiyası, Milli Uşaq Strategiyasının və Uşaq Məcəlləsinin hazırlanması nəzərdə tutulurdu...\n- "Azərbaycan 2020" çərçivəsində Milli Uşaq Strategiyası hazırlanaraq aidiyyəti qurumlarla razılaşdırıldıqdan sonra Nazirlər Kabinetinə göndərilib. Uşaq Məcəlləsinin, Gender bərabərliyi üzrə Milli Fəaliyyət Planının və "Azərbaycanın Ailə Strategiyası"nın layihələri üzrə işlər yekunlaşdırılaraq aidiyyəti üzrə razılaşdırılması üçün qurumlara göndəriləcək.


17-04-2017 / 14:55\nNokia 3310 smartfonunun yenilənmiş versiyası bu ilin mayında satışa çıxarılaraq müasir Avropa bazarını fəth edəcək.\nXeberler.az NRYTN-in elektron xəbər xidmətinə istinadən məlumat very ki, yeni Nokia 3310 320х240 piksel təsvir ölçülü 2,4 düym ekranla təchiz edilib. Həmçinin qurğu 2 meqapikselli kameraya malikdir və "microSD" yaddaş kartını dəstəkləyir. Əvvəlki modellə müqayisədə telefon nazik və yüngüldür.\nQeyd edək ki, 2000-ci ilin sonunda buraxılan Nokia 3310 modelinin satışı 126 milyonu ötüb. İnternetdə aparatın dünyada ən möhkəm materialdan düzəldilməsinin xarakterizə edilməsi barədə məlumatlar geniş yayılıb. Belə ki, Britaniya KİV-i 17 il əvvəl satın alınan və indiyədək işləyən "Nokia 3310" modelini tapıb ictimaiyyətə təqdim edib.


İtirilmiş ve oğurlanmış telefonlar üçün bu nömreye zeng vurun - Azadliq Xeber\nİtirilmiş ve oğurlanmış telefonlar üçün bu nömreye zeng vurun\nİtirilmiş və oğurlanmış telefonlar üçün bu nömrəyə zəng vurun\n03:25 xeber – İtmiş və ya oğurlanmış mobil telefonların tapılması mümkündür. Sadəcə bunun üçün müvafiq qurumlara vaxtında müraciət etmək lazımdır.\n“İlk öncə şəxsiyyətini təsdiq edən sənədi tələb edirik və onun surətini çıxarırıq. Eyni zamanda İMEİ kodunu və imza atdırırıq. Həmin şəxslə əlaqə saxlamaq məqsədilə telefon nömrəsini götürürk. Əgər telefonu satarkən bir problem yaranarsa, o zaman bu barədə polisə müraciət edirik”, – deyə satıcı Şamil Kərimov bildirib.\nAmma razılaşmaq lazımdır ki, heç də bütün satıcılar belə etmir. Telefonu ucuz almaq naminə heç bir sənəd təqdim etmədən alqı-satqı prossesini həyata keçirirlər. Bəs bütün bu prosseslərin qarşısını necə almaq olar.\nBu zaman abunəçinin zəngi qeydə alınır və müraciəti araşdırılır. Onun İMEİ kodu müəyyənləşdirilərək, 24 saat ərzində şəbəkədə istismarına məhdudiyyətlər qoyulur. Həmin cihaz nəzarətə götürülür.\nTelefondan digər bir şəxs istifadə etdiyi təqdirdə, mövcud qaydalara əsasən nazirlik tərəfindən, həmin telefon itirilmiş olması və dərhal yaxınlıqdakı polis məntəqəsinə müraciət olunması barədə sms göndərilir. Eyni zamanda polisə itmiş telefonunuz barədə müraciət etməniz də vacibdir. Çünki polis axtarış prossesini nazirliyin operatorundan aldığı məlumatlar əsasında aparır.\nQısa zamanda sizə gələn cavabdan telefonunuzun itirilmiş və ya oğurluq olub-olmaması haqda bütün məlumatlarları əldə edə biləcəksiz.\nAmma bütün hallarda alqı-satqı prossesində diqqətli olmanız məsləhət görülür.


“FETÖ təhlükəsi davam edir” – Türkiyənin milli müdafiə naziri – Yenicag.Az\nYeniÇağXəbərlər“FETÖ təhlükəsi davam edir” – Türkiyənin milli…\n“FETÖ təhlükəsi davam edir” – Türkiyənin milli müdafiə naziri\nTürkiyənin milli müdafiə naziri Fikri İşık PKK, PYD, YPG və Türkiyədəki radikal solçu terror təşkilatları ilə mübarizənin davam etdirildiyini bildirib.\nYeniçağ.az Türkiyə mətbuatına istinadən bildirir ki, F. İşık FETÖ ilə mübarizə məsələsinə toxunaraq, Türkiyənin terrorla mübarizədə qəti qərar verdiyini deyib: “Təəssüflər olsun ki, Türkiyənin bölgədəki təsirini minimuma endirmək üçün digər terror təşkilatlarının fəaliyyətini qənaətbəxş hesab etməyənlər, bir də FETÖ-nu başımıza bəla etdilər. Uzun illər ərzində bu terror təşkilatı dövlət içərisində şəbəkə yaratdı və 15 iyul hərbi çevriliş cəhdini də FETÖ vasitəsilə həyata keçirtdilər. Bu çevriliş cəhdinin qarşısı xalq və dövlətin birliyi sayəsində alındı. Bu gün FETÖ-nun beli qırılıb deyə bilərik. Ancaq FETÖ təhlükəsinin tamamilə aradan qalxdığını demək, hələ çox tezdir. FETÖ ilə mübarizə təkcə Türkiyədə deyil, dünyanın hər bir yerində aparılmalıdır”.\nF. İşık bildirib ki, Türkiyə – NATO əməkdaşlığı bundan sonra da davam edəcək:\n“Türkiyə NATO-nun önəmli üzvlərindən biridir və bu qurumun ikinci böyük ordusu bizə məxsusdur. Rusiya ilə əlaqələrimizin inkişaf etməsi NATO ilə münasibətlərimizin zəifləməsi anlamına gəlməməlidir”.\nTürkiyənin milli müadifə naziri ABŞ-ın PYD ilə bağlı açıqlamasına münasibət bildirərək deyib ki, bir terror təşkilatına ikili standartlarla yanaşmanı Türkiyə dövləti qəbul etmir:\n“Bölgədə PKK-nın qolu olan PYD və YPG-nin terror təşkilatları olduğunu sona qədər deyəcəyik. Bu yolda bütün addımları atırıq. Ümid edirəm ki, yanvarın 20-də ABŞ administrasiyasını təhvil alacaq Tramp hökuməti bu məsələdə Türkiyənin səsinə səs verəcək”.\nF. İşık bildirib ki, 1960-cı il çevrilişindən sonra anormal bir vəziyyət yaranmışdı, yəni Milli Müdafiə Nazirliyinin görəcəyi işləri Baş Qərargah həyata keçirirdi: “ Təəssüf ki, bu sahədə inkişaf olmadı. Əgər Silahlı Qüvvələrin 335 generalından 150-dən çoxu çevriliş cəhdində iştirak edirsə, burada şəxsi yanaşmadan daha çox yaranmış problemlərə diqqət yetirmək lazımdır”.


Sahib Əsədov:" Əsl Alimlərin digərlərindən fərqi." - 13 Октября 2014 - Elm, İman, Əməl, İxlas.\nBaş səhifə » 2014 » Oktyabr » 13 » Sahib Əsədov:" Əsl Alimlərin digərlərindən fərqi."\nSahib Əsədov:" Əsl Alimlərin digərlərindən fərqi."\n«ƏSİL ALİMLƏR DİGƏRLƏRİNDƏN NECƏ FƏRQLƏNİRLƏR?»\nƏsil alimlər elmləri ilə tanınırlar; Elm: Onları başqalarından fərqləndirən xüsusiyyətdir. Onlar insanların bilmədikləri zaman Peyğəmbərdən (sallallahu aleyhi və səlləm) qalan mirasla danışarlar.\nƏsil alimlər şübhə doğuran məqamlarda qədəmlərinin sabit olmasıyla seçilərlər; Elə hallar, elə məsələlər olur ki, orada yalnız Allahın elm bəxş etdiyi şəxslərdən və ya elm əhlinə tabe olan kimsələrdən başqa digərlərinin fəhmi, anlayışı donur, əyriyə meyl edir.\nAlimlər sabit dağlar kimidirlər; Çünki, onlar dində möhkəmlik, yəqinlik əhlidirlər ki, bunu elmlə qazanıblar.\nİmam ibn əl-Qeyyim əl-Cövziyyə demişdir:\n"Elmdə möhkəm olan kimsəyə dənizin dalğaları qədər şübhələr gəlsə belə onun yəqinliyi aradan qalxmaz və ona şəkkin bir zərəri toxunmaz; Çünki, o elmdə elə möhkəmlənmişdir ki, ona şübhələr qalib gələ bilməz. Əksinə, ona şübhə gəldikdə elmin gözətçisi və elmin ordusu o şübhəni əli bağlanmış və məğlub edilmiş şəkildə geri qaytararlar."\n(Miftəhu dərus-səadəti, 1/140)\nƏsil alimlər həmçinin, öz nişanələri və Allah qorxusuyla da tanınarlar;\nÇünki, onlar insanlar içində Allahı ən yaxşı tanıyanlardırlar. Allahu təala buyurmuşdur:\n" Allahdan yalnız alim bəndələr qorxarlar."\nHəmçinin, alimlər dünya və onun ləzzətlərinə aldanmamaqlarıyla, nəfslərinin bu şeylərdən yüksəkdə durmasıyla tanınırlar.\nAlimləri insanlar bu və digər xüsusiyyətlərlə tanıyırlar. Hansı bir kimsəni haqq əhlindən olan ümmətdə və ya o haqq əhli olan ümmətin cumhuru içində alim sayıldığını, lider görüldüyünü və elmiylə seçildiyini görsəniz bilin ki, o alimdir.\nŞeyxulislam ibn Teymiyyə (rahiməhullah) demişdir:\n"Kimin ki, ümmət içində ümumən doğru danışan dili varsa, o baxımdan ki, ümmətin cumhurunun müxtəlif təbəqələri içində tərif və mədhlər edilirsə, o kimsələr hidayət rəhbərləri və işıqlı yolun çıraqlarıdırlar."\nBu haqdır. Müsəlmanlar isə Allahın yer üzündəki şahidləridirlər.\nƏnəs ibn Malik (radiyəllahu anhu) dedi: (Allah rəsulu da yanlarında ikən insanlar) Bir cənazənin yanından keçdilər və həmin vəfat etmiş insanı təriflədilər. Peyğəmbər (sallallahu aleyhi və səlləm) buyurdu: "Vacib oldu." Sonra başqa bir cənazənin yanından keçdilər və həmin vəfat etmiş insanı pis şəkildə yad etdilər. Peyğəmbər (sallallahu aleyhi və səlləm) buyurdu: "Vacib oldu". Ömər (radiyallahu anhu) dedi: Nə vacib oldu? (Sallallahu aleyhi və səlləm) buyurdu: Haqqında tərif etdiyiniz kimsəyə Cənnət vacib oldu. Haqqında pis danışdığınız kimsəyə də Cəhənnəm vacib oldu. Siz Allahın yer üzündəki şahidlərisiniz." Digər rəvayətdə isə: "Möminlər Allahın yer üzündəki şahidləridirlər." Deyə varid olmuşdur\n(Buxari; 3/181; Müslim; 2/655; Bu Hədisi Əhməd, Tirmizi, Nəsai və Hakim də həmçinin rəvayət etmişlər. Sonuncu ləfz Buxaridə gələn ləfzdir)\n(İnsanın) alim olduğunu bildirən amillərdən biri şeyxlərinin həmin adamın elminə şahidlik etməsidir. Müsəlmanların, bu ümmətin sələflərinin alimlərinin və onlara gözəl şəkildə tabe olanların adətindən olmuşdur ki, öz elmlərini tələbələrinə miras qoysunlar. O kəslər ki, öz dəyərli yerlərini özlərindən sonrakı tələbələrinə miras qoyurlar və ümmətdəki imamlıq və bu liderlik onlara keçir. O elm tələbələri öz şeyxləri onların elmini təsdiqləmədikcə, onlara başçılığa, fətva verməyə və dərs keçməyə izn vermədikcə bu başçılığı etmirlər.\nİmam Malik (rahiməhullah) demişdir:\n"Bir insanın özündən daha yaxşı bilən birindən soruşmayınca (öyrənməyincə) özünü bir işin əhli sayması doğru deyildir. Mən Rabiadan və Yəhya ibn Səid`dən soruşmayınca fətva vermədim. Əgər onlar mənə (fətva verməyi) qadağan etsəydilər mən bu işə son qoyardım.\n(İbn Həmdanın "Sifətul-Fətva vəl-Mustəfti" kitabından nəql olunur; 7)\nİmam Malik (rahiməhullah) bir başqa yerdə belə belə demişdir:\n"Hər bir insanın məsciddə oturub dərs keçib fətva verməyi onun bu əməli xoşlamasıyla deyil. Bunun üçün fəzilət sahibləri, işin əhli olan kimsələr və o məscidin məsul şəxsləri ilə məsləhətləşmək lazımdır. Əgər onlar bu şəxsi bu işin əhlindən hesab etsələr, o zaman bunu edə bilər. Mənim özümə elm əhlindən olan 70 şeyx bu işə uyğun gəlməyimə şahidlik etməyincə məsciddə dərs verməyə başlamadım."\n(İbn Fərhundan nəql olunur "əd-Diybəc" 21; Həmçinin bax, İbn Həmdanın "Sifətul-Fətva vəl-Mustəfti" 7)\nAlimin elminə və fəzilətinə dəlalət edən amillərdən həmçinin: onun dərsləri, fətvaları və əsərləridir.\nİmam Əbu Tahir əs-Silfi imam əl-Xattabinin belə dediyini rəvayət edir:\nƏbu Süleymana gəldikdə isə o, Əbu Davudun kitabını şərh etmişdir. Əgər bir əhli olan kimsə onun əsərlərinə fikir verərsə və onun kitablarındakı gözəl üslubunu görərsə, onun varid etdiyi mövzularda imamlığını, dindarlığını və mötəbərliyini təsdiqləyər. O hədis öyrənmək, elmləri oxumaq üçün səfərə çıxmış və (çox yerləri) gəzib-dolaşmışdır. Sonra isə bir çox elmlərdə əsərlər yazmışdır."\n(Zəhəbi "Siyəri-Aləmin-Nubəla", 25/ 17)\nBunlar alimin elminə dəlalət edən bəzi amillərdir. Lakin, vəzifə və s. kimi şeylər isə elmə dəlalət etmir.\n(İslami) Alimlər təyin olunmaqla alim olmurlar. Onlar elmləriylə seçilirlər. Nə də vəzifə təyini olaraq bir insan alim olmur. Bu ümmətin tarixində öndərlik edən, qədir-qiyməti yüksək olan və bütün ümmətin imamına çevrilən elə bir alim yoxdur ki, o vəzifə ilə tanınsın. İmam Əhməd və şeyxul-İslam İbn Teymiyyə ümmətin bu uzun tarixinə bir misaldırlar.\nŞeyxul-İslam ibn Teymiyyə demişdir:\n"Vəzifə və mövqe sahibi olmaq alim olmayanı müctəhid etmir. Əgər elmdə və dində söz sahibi olmaq vəzifə və güc ilə olsaydı, onda xəlifə və ya sultan buna daha haqlı olardı. Əgər xəlifə və ya sultan özünün alim olduğunu iddia edə bilmirsə, onda rəiyyətə də quran və sünnədən kənar şey danışmamaq şərtiylə bu gərəkməz. Rəhbərdən başqasının isə bu məsələdə həddini aşmaması daha çox gərəkir."\n«ƏSİL ALİMLƏRLƏ ONLARA BƏNZƏYƏNLƏRİ NECƏ AYIRMAQ OLAR?»\nHəqiqi alimlər haqqında düzgün təsəvvür olması üçün alimlərlə qeyriləri və alimlərdən hesab olunanlar, əslində isə alim olmayanlar mütləq ayırd edilməlidir.\n1) ALİMLƏRLƏ KİTAB OXUYANLARIN (QARİLƏRİN) AYIRD EDİLMƏSİ:\nBu əsrin xüsusiyyətlərindəndir ki, əksər insanlar oxuya bilirlər. Kitablar da çoxdur. Beləcə cahil insan belə kitab oxumağı ilə insanların ümumundan müstəsna ola bilir. Alimlərin kitabları da yayılmışdır, nəşr evləri bir çox kitabları nəşr etmişdir. Bütün bunlar Allahın neməti olsa da bəzən haqdan uzaqlaşmağa səbəb ola bilir. Bu da elmi əsasları bilməyən insanların çoxsaylı kitablar qarşısında elm öyrəndiyini zənn edərək dəlillərə dinin əsaslarına, üsullarına görə yox, öz ağıllarına görə yanaşdıqlarından azmaqları baş verir. Onlar məsələlərə düzgün yanaşmaqdan, istinbat qaydalarından, dəlilləri (insanlara) çatdıra bilməkdən, ziddiyyətləri dəf etmək və tərcih (üstün rəyi ayırd edə bilmək) üslublarını bilmədən azırlar. Əsil alimlər isə bu əsasları və üsulları bilirlər.\n2) ALİMLƏRLƏ MÜTƏFƏKKİRLƏRİN VƏ YAZIÇILARIN AYIRD EDİLMƏSİ:\nDindən hər kəsi danışması doğru deyildir. Elmə nisbət olunanlardan yazıçı və mütəfəkkirlər də bəzən İslam alimləri ilə səhv salınır. Hansısa İslami mövzuda nə isə məqalə yazan və ya öz fikirlərini müəyyən kitabda cəm edən və s. işlər görən, əslində isə İslami əsaslardan, bu elmə yiyələnməyin əsaslarından bixəbər olanlar da bəzən kimlərinsə tərəfindən bu şərəfli elmi dərəcəyə nisbət oluna bilirlər.\n3) ALİMLƏRLƏ XƏTİBLƏRİ VƏ MOİZƏÇİLƏRİ AYIRMAQLA:\nİslam tarixinin əvvəllərindən bəri moizəçilər və ya qissislər (hekayə rəvayət edənlər) adlı bir tayfa ortaya çıxmışdı. İlk dövrlərdə moizəçilər və qissislər alimlərdən və fəqihlərdən olurdu. Sonra dövr keçdikcə insanlara moizə edənlər peyda oldular ki, onlar nə alim, nə də fəqihlərdən deyildirlər. Lakin, bu o demək deyil ki, moizəçilər və xətiblərdən heç biri alim deyildir. Əksinə, onların içindən böyük islam alimləri də çıxıb. Lakin, sözümüzün məğzi odur ki, bəzi insanlar gözəl danışıq qabiliyyəti ilə aldanmış və bunu o xətibin elminə dəlil saymışlar. Ona görə də avam insanların alimlərdən daha çox moizəçilərə və xətiblərə tərəf sürətlə yönəldiklərini görmək mümkündür.\nSonda Allahdan bütün müsəlmanlara dində bəsirət istəyirik!\nVa Sallallahummə alə nəbiyyinə Muhəmməd va alə əlihi va sahbihi əcməin!\n("Alimlərlə rəftar qaydaları" kitabından. Müəllif: Abdur-Rahmən ibn Muallə əl-Ləvhiq. Ön söz: Abdul-Əziz ibn Bəz (rahiməhullah)`indir, Birinci mövzunun tam tərcüməsi təqdim edilmiş, ikinci mövzu çox geniş olduğundan oxuculara müxtəsəri təqdim edilmişdir.)\nBaxılıb: 189 | Yüklədi: Azerislamoglu\n« Oktyabr 2014 »


Palitra qəzetiQaqik Yeqanyn: “Qaçqınlara ev tikmək üçün büdcədə pul çatmır”\nQaqik Yeqanyn: “Qaçqınlara ev tikmək üçün büdcədə pul çatmır”\nTarix: 01.02.2018 | Saat: 00:57:00 | E-mail | Çapa göndər\nErmənistan dövlətinin yürütdüyü işğalçılıq siyasəti ölkədə aclıq və səfaləti daha da gücləndirir. Artıq Ermənistanda xalq sosial vəziyyətdən narazılıq edir. İqtisadi tənəzzül, aclıq və səfalət, yürütdüyü işğalçılıq siyasəti ilə özünü təcrid vəziyyətinə salmış Ermənistanın real mənzərəsidir. Ölkədə sosial layihələr həyata keçirilmədiyindən əhalinin həyat səviyyəsi hər ötən gün ağırlaşır. AZƏRTAC xəbər verir ki, büdcəni xarici ianələr hesabına doldurmağa çalışan Ermənistan hökuməti indi də ölkə diasporunun hədəfindədir. Avropa Erməniləri Assosiasiyaları Forumunun sədri Aşot Qriqoryan investorları ayıq-sayıq olmağa və Ermənistana sərmayə qoymamağa çağırıb. O, diaspor üzvlərinə nə qədər ki, ölkə rəhbərliyində Serj Sarkisyan və Karen Karapetyan var, Ermənistana getməməyi məsləhət görüb.\nErmənistanda uğursuz investisiya təcrübəsindən danışan diaspor təşkilatının rəhbəri bildirib ki, hökumət əhaliyə daim yalan danışır. Onların fırıldaqçılığına görə Ermənistanda investisiya yatırmağa maraq göstərən insanlar oradan qaçır. Diaspor ölkəyə kifayət qədər pul xərcləyib, biznes planlar hazırlanıb, lakin bütün səylər boşa çıxıb. Sərf olunan pullar təyinatı üzrə istifadə edilməyib. Belə olsaydı, Ermənistan iqtisadiyyatı tənəzzülə uğramaz, əhali isə normal şərtlər altında yaşayardı. Ölkədə isə hazırda böhran, aclıq və səfalət hökm sürür. Bütün bunların kökündə hökumətin yürütdüyü işğalçılıq siyasəti dayanır. Hakimiyyət illərdir ki, Dağlıq Qarabağ kartından öz maraqları üçün istifadə edir. Bu ölkənin ötən əsrin 90-cı illərində Azərbaycana qarşı başlatdığı ərazi iddiaları, birinci növbədə sadə vətəndaşlara təsir edib.\nHökumət həmin dövrdə Ermənistana köçən ermənilərdən istifadə edərək xarici təşkilatlardan külli miqdarda pul alır. Bu məsələni araşdıran “Epress.armenia” xəbər portalı ortaya maraqlı faktlar çıxarıb. Məlum olub ki, Ermənistan hökuməti bütün səfirliklərə Azərbaycandan gələn ermənilərin ölkələrinə buraxılmaması tapşırığını verib. Abovyanda məskunlaşan Stella Arutunyan ağır şərtlər altında yaşadıqlarını deyib. Qeyd edib ki, onlar Ermənistanda girov kimi yaşayırlar. Bir vaxtlar Azərbaycanda yaşadıqları həyat tərzindən burada əsər-əlamət yoxdur. Yerli ermənilər onlara düşmən münasibəti bəsləyirlər. Stella Arutunyan hələ aylar əvvəl “Epress.armenia” portalının jurnalistinə belə bir sual verib: “Siz belə şərtlər altında yaşasaydınız Ermənistan vətəndaşı olmaq istərdinizmi? Burada bizə yer yoxdur”. S.Arutunyan Ermənistanda yaşayan əhalinin iflas, işsizlik, pul vəsaitinin çatışmazlığı kimi problemlərə dözə bilmədiyini qeyd edib. Bu səbəbdən ölkəni tərk etmək istəyənlər arasında o da var. Lakin buna onun heç bir fürsəti qalmayıb. Ermənistan Miqrasiya Xidmətinin rəhbəri Qaqik Yeqanyan bildirib ki, qaçqınlara ev tikmək üçün büdcədə pul çatmır, heç bir perspektiv də gözlənilmir.\n“Ermənistanın işğalçılıq siyasətindən əl çəkməməsi nəticəsində bu problem hələ də öz həllini tapmayıb”\nYeri gəlmişkən, ABŞ Dövlət Departamentinin rəsmisi Ermənistan-Azərbaycan münaqişəsi barədə məlumatlandırılıb. Belə ki, Azərbaycanda səfərdə olan ABŞ Dövlət Departamentinin Əhali, Qaçqınlar və Miqrasiya Bürosunun regional əlaqələndiricisi Conatan Heys Qaçqınların və Məcburi Köçkünlərin İşləri üzrə Dövlət Komitəsində olub. Bu barədə komitənin mətbuat xidmətindən məlumat verilib. Dövlət Komitəsinin sədr müavini Fuad Hüseynov görüşdə Ermənistan-Azərbaycan, Dağlıq Qarabağ münaqişəsinin tarixi kökləri və bugünkü siyasi durum, ölkəmizdəki qaçqın və məcburi köçkün problemi və onun həlli istiqamətində Prezident İlham Əliyevin rəhbərliyi ilə həyata keçirilən uğurlu dövlət siyasəti nəticəsində dünyanın oxşar problemlərlə üzləşən ölkələri üçün nümunə kimi dəyərləndirilən Azərbaycan modeli barədə məlumat verib. O qeyd edib ki, Azərbaycan münaqişənin sülh yolu ilə həllinə daim sadiqliyini nümayiş etdirsə də, Ermənistanın işğalçılıq siyasətindən əl çəkməməsi nəticəsində bu problem hələ də öz həllini tapmayıb. Nüfuzlu beynəlxalq qurumların Ermənistanın işğalçılıq siyasətini pisləyən, onun qoşunlarının dərhal və qeyd-şərtsiz Azərbaycan torpaqlarından çıxarılmasını tələb edən qərar və qətnamələrinin olmasına baxmayaraq, işğalçı ölkə bunların heç birinə əməl etmir.\nFuad Hüseynov qeyd edib ki, ulu öndər Heydər Əliyev və Prezident İlham Əliyev ölkəmizdə qaçqın və məcburi köçkün probleminin həlli istiqamətində böyük işlər görüblər. İndiyədək respublikanın müxtəlif ərazilərində bütün sosial-texniki infrastrukturu ilə birlikdə 97 müasir tipli qəsəbə və hündürmərtəbəli yaşayış binalarından ibarət məhəllələr istifadəyə verilib, 265 min nəfər bu qəsəbələrə köçürülüb. Bunlarla yanaşı, ölkəmizin Birinci vitse-prezidenti Mehriban Əliyeva da ağır vəziyyətdə yaşayan məcburi köçkünlərin mənzil-məişət şəraitlərinin yaxşılaşdırılması istiqamətində çox ciddi tapşırıqlar verib və bu işlər uğurla davam etdirilir.\n“Fransa Dağlıq Qarabağ münaqişəsinin bütün tərəflərini dinləmək yolunu davam etdirəcək”\nBu arada APA-nın “News.am”a istinadən verdiyi xəbərə görə Fransa prezidenti Emmanuel Makron Fransanın erməni təşkilatlarının Əlaqələndirmə Şurasının illik ziyafətində iştirak edib. O deyib ki, ATƏT-in Minsk qrupunun həmsədr ölkəsi kimi Fransa Dağlıq Qarabağ münaqişəsinin bütün tərəflərini dinləmək yolunu davam etdirəcək. Çıxışında “erməni soyqırımı” və Dağlıq Qarabağ münaqişəsinin həllinə toxunan E. Makron bildirib ki, Fransa kompromis tərəfdarıdır və “status-kvo” problemin həlli deyil.


Akademik Milli Dram Teatrı » Mədəniyyət və incəsənət xadimləri İlyas Əfəndiyevin məzarını ziyarət edib\nAkademik Milli Dram Teatrının Abbas Mirzə Şərifzadə səhnəsində “Manqurt” tamaşasının premyerası keçirilib. Teatrın mətbuat xidmətindən verilən məlumata […]\nMədəniyyət və incəsənət xadimləri İlyas Əfəndiyevin məzarını ziyarət edib\nOktyabr 5, 2016 | Yazılmışdır premyera | Şərh yoxdur\nRespublikamızın tanınmış incəsənət və mədəniyyət xadimləri, ictimaiyyətin nümayəndələri oktyabrın 3-də Fəxri xiyabana gələrək, görkəmli sənətkar, XX əsr Azərbaycan ədəbiyyatının klassiki, Xalq Yazıçısı İlyas Əfəndiyevin xatirəsini ehtiramla anıb, məzarı üstünə əklil və təzə-tər güllər qoyublar.\nTədbirdə çıxış edən mədəniyyət və turizm naziri Əbülfəs Qarayev deyib ki, İlyas Əfəndiyev yaradıcılığı Azərbaycan ədəbiyyatında xüsusi yer tutur. O, öz əsərləri ilə ədəbiyyatımıza dəyərli töhfələr verib. Onun elə əsərləri var ki, 500 dəfə səhnə həyatı yaşayıb.\nNazir bildirib ki, İlyas Əfəndiyevin əsərləri bəşəri mövzulara həsr olunub. Bu əsərlərdə vətən, milli dəyərlər, insan mənəviyyatı ön planda verilib. Ona görə də yazıçının əsərləri böyük maraqla rus, türk, ingilis, polyak, və digər dillərə tərcümə edilib, Avropanın nüfuzlu teatr səhnələrində tamaşaya qoyulub. İlyas Əfəndiyevin anadan olmasının 100 illik yubileyinin UNESCO-nun mənzil-iqamətgahında təntənəli şəkildə qeyd olunması ədibin əsərlərinin bu gün də Şərq ilə Qərb arasında yaxınlaşmaya verdiyi töhfənin beynəlxalq səviyyədə təsdiqidir.\nXalq Şairi Nəriman Həsənzadə yazıçı ilə bağlı xatirələrini bölüşüb. Deyib ki, onda dramaturgiyaya marağı İlyas Əfəndiyev oyadıb. Yazıçının insani keyfiyyətlərindən, yaradıcı gənclərə diqqət və qayğısından söz açan Xalq Şairi, İlyas Əfəndiyevlə hər görüşünün onun üçün unudulmaza olduğunu söyləyib.\n“Həyat hadisələrini bütün incəliklərinə qədər tərənnüm edən, onları dərin bədii təhlil süzgəcindən keçirib ümumiləşdirən, səlis, təbii dillə oxuculara çatdıran İlyas Əfəndiyev həm də şairanə ruha, poetik ifadə tərzinə malik sənətkar idi. Onun yazı dili və bədii üslubu ədəbiyyatımızda yeni bir ədəbi məktəb səviyyəsinə yüksəlmişdir”,- deyə Nəriman Həsənzadə vurğulayıb.\nTədbirdə Azərbaycan Milli Elmlər Akademiyasının vitse-prezidenti, akademik İsa Həbibbəyli deyib ki, İlyas Əfəndiyev ədəbiyyata gəldiyi gündən ömrünün sonunadək durmadan, böyük şövq və həvəslə yazıb-yaradıb.\nİlyas Əfəndiyev bədii yaradıcılığının ədəbi-estetik əhəmiyyəti, əsərlərinin uzunömürlülüyü, populyarlığı baxımından ədəbiyyatımızın ən görkəmli nümayəndələrindən biridir. Xalq, vətən, cəmiyyət, insanlıq qarşısında mənəvi borca fəal münasibət onun qəhrəmanlarının daxili aləmini müəyyən edir. Ədəbi-ictimai fikir tarixində lirik-psixoloji üslubun inkişafı və böyük uğurları bilavasitə və hamıdan çox İlyas Əfəndiyevin adı və əsərləri ilə bağlıdır. Onun dramaturgiyası Azərbaycan ədəbiyyatında bir hadisədir. Azərbaycan mədəniyyəti tarixinin “İlyas Əfəndiyev mərhələsi” kimi səciyyələndirilən, XX əsr ədəbiyyatımızın klassiki, milli nəsrimizin, dramaturgiyamızın, teatr sənətimizin, ədəbi-tənqidi-ictimai fikrimizin inkişafında əvəzsiz xidmətləri olan, ədəbiyyat tarixində silinməz iz qoymuş görkəmli sənətkar İlyas Əfəndiyev həm Sovet İttifaqı, həm də müstəqillik dövründə Azərbaycan ədəbiyyatının ən görkəmli yazıçılarından biri olub.\nVurğulanıb ki, XX əsr Azərbaycan ədəbiyyatının əvəzolunmaz simalarından biri kimi tarixə düşmüş İlyas Əfəndiyevin zəngin nəsrinə “Söyüdlü arx”, “Körpüsalanlar”, “Dağlar arxasında üç dost”, “Sarıköynəklə Valehin nağılı”, “Geriyə baxma, qoca”, “Üçatılan” və digər roman və povestləri, dramaturgiyasına “İşıqlı yollar”, “Bahar suları”, “Atayevlər ailəsi”, “Sən həmişə mənimləsən”, “Mənim günahım”, “Unuda bilmirəm”, “Məhv olmuş gündəliklər”, “Qəribə oğlan”, “Mahnı dağlarda qaldı”, “Bağlardan gələn səs” və başqaları daxildir. O, pyesləri ilə teatr sənətimizdə yeni bir mərhələ açmış, “İlyas Əfəndiyev teatrı”nı yaradıb. Ədibin qəhrəmanları ülvi məqsədləri, mübarizliyi, xarakterlərinin bütövlüyü, yaşadığı hisslərin, duyğuların təbiiliyi ilə yaddaşlara həkk olunub.\nTədbirdə çıxış edən Xalq artistləri Azər Paşa Nemətov, Amaliya Pənahova və Cənnət Səlimova yazıçının bənzərsiz sənət dünyasından, xüsusilə də onun dramaturgiyasından söz açıblar.\nAkademik Milli Dram Teatrının bədii rəhbəri və direktoru, xalq artisti Azər Paşa Nemət bildirib ki, İlyas Əfəndiyev ömrü boyu hər cür siyasi konyunkturadan uzaq olmaqla, yalnız ədəbiyyatın əzəli və əbədi qanunlarına istinad edib, hələ sovet dövründə Azərbaycanın bu günü ilə səsləşən dəyərli əsərlər yaradıb. Bu böyük şəxsiyyət milli nəsrin və teatr sənətinin inkişafında xüsusi xidmətlər göstərib, “İlyas Əfəndiyev teatrı” isə, bütöv bir aktyor və rejissor nəslinin yetişməsində misilsiz rol oynayıb. Ötən illər ərzində Akademik Milli Dram Teatrında yazıçının demək olar ki, bütün pyesləri tamaşaya qoyulub. 20 ildən çoxdur ki, Akademik Milli Dram Teatrı bütün mövsümlərini “Hökmdar və qızı” tamaşası ilə açır. Azərbaycan ədəbiyyatında heç bir dramaturq İlyas Əfəndiyev qədər teatrla uzunmüddətli fəal yaradıcılıq əlaqəsi qurmayıb.\nDiqqətə çatdırılıb ki, Azərbaycan teatr poetikası bədii-estetik dəyərini geniş mənada “İlyas Əfəndiyev teatrı”nda tapıb. Ədib özünün “Mahnı dağlarda qaldı”, “Xurşidbanu Natəvan”, “Şeyx Məhəmməd Xiyabani”, “Hökmdar və qızı” və digər tarixi dramları ilə xalqımızın milli azadlığı və müstəqilliyi uğrunda apardığı mübarizənin, istiqlal məfkurəsinin, azadlıq hərəkatının, milli birliyin və müstəqilliyin bədii tərənnümçüsünə çevrilib.\nQeyd edilib ki, 1990-cı ildə İstanbul və Ankara səhnələrində “Bizim qəribə taleyimiz” və “Sevgililərin cəhənnəmdə vüsalı” müvəffəqiyyətlə oynanılıb, bu əsərlər haqqında Türkiyə mətbuatı onlarla sanballı məqalə verilib.\nBildirilib ki, sənətkarın yaradıcılığında Qarabağ mövzusu da əsas yer tutub. O, namərd qonşularımızın ötən əsrin 90-cı illərindən başlayan xəyanətkarlıqlarını, işğalçılıq hərəkətlərini dərin narahatlıq, vətəndaş yanğısı ilə izləyib, əsərlərində Qarabağın qədim tarixini əks etdirib.\nBöyük sənətkarın oğlu, Xalq Yazıçısı Elçin deyib: “20 il elə bil bir göz qırpımında keçdi, sürətlə keçdi. Ancaq bu 20 ildə sanki İlyas Əfəndiyevin ikinci ömrü başladı. Sovet İttifaqı böyük, nəhəng bir imperiya idi. Güclü bir ideologiyası vardı. Çox təəssüflər olsun ki, Sovet İttifaqı ilə birlikdə bir çox yazıçılar da öz ordenləri, medalları, əsərləri ilə birlikdə getdilər. Ancaq elə yazıçılar da oldu ki, onlar yaşadılar. Epoxalar bir-birini əvəz elədi, amma İlyas Əfəndiyev elə bil ki bu epoxanın yazıçısıdır, elə bil ki bu dövrün, yeni bir dövrün, tamamilə əks qütblü dövrün yazıçısıdır”.\nİlyas Əfəndiyevin ölümündən ötən illər ərzində ona olan ümumxalq məhəbbətinin günbəgün daha da artdığını söyləyən natiq deyib ki, onun əsərləri öz orijinallığını itirməyib. Ümummilli lider Heydər Əliyevin xüsusi Sərəncamı ilə ədibin “Seçilmiş əsərləri”nin 7, Azərbaycan Prezidenti İlham Əliyevin müvafiq Sərəncamı ilə 3 cildliyinin nəşr edilib. Ədibin əsərləri son illər müxtəlif dillərdə dəfələrlə çap olunub, yaradıcılığı haqqında monoqrafiyalar, doktorluq, namizədlik dissertasiyaları yazılıb. Bu 20 ildə İlyas Əfəndiyevin pyesləri nəinki Azərbaycanın, o cümlədən bir çox xarici ölkələrin teatrlarda tamaşaya qoyulub.\nXalq Yazıçısı deyib ki, Prezident İlham Əliyev İlyas Əfəndiyevin 90 və 100 illik yubileyləri ilə bağlı sərəncamlar imzalayıb. İlyas Əfəndiyevin 100 illiyi böyük bir ədəbiyyat bayramına çevrilib, ölkənin hər yerində silsilə tədbirlər keçirilib. Ədibin yubiley UNESCO-da, TÜRKSOY-da və bir çox nüfuzlu qurumlarda təntənəli şəkildə qeyd olunub. Braziliya və Vyetnamda kitabları çap edilib, əsərləri səhnəyə qoyulub. O, yazıçının yaradıcılığına verilən yüksək qiymətə görə Azərbaycan Prezidentinə dərin təşəkkürünü bildirib.\nSonra Akademik Milli Dram Teatrının aktyorları, xalq artistləri Bəsti Cəfərova və Ramiz Məlikin ifasında yazıçının əsərlərində parçalar səsləndirilib.\n“Manqurt” tamaşasının premyerası keçiriləcək


Mədəniyyət sahəsinin idarə olunmasında yeni yanaşmaların tətbiqinin sürətləndirilməsini zəruriliyini vurğulayan nazir elektron xidmətlərin tətbiqinin genişləndirilməsi, əməkdaşların texnoloji vasitələrdən istifadə bacarıqlarının daha da artırılmasının vacib olduğunu bildirib:\n“Xüsusi karantin rejimində ölkəmizin mədəni həyatı qaynar olub. Onlayn dərslərin keçirilməsi, muzeylərə və qoruqlara virtual ekskursiyaların təşkili, kitabxanaların elektron xidmətlər göstərməsi istiqamətində əhəmiyyətli işlər həyata keçirilib. Bu müddət ərzində 3500-ə yaxın distant dərs keçirilib, mədəniyyətlə bağlı 8500-dən çox videoçarx hazırlanıb, eləcə də 300-ə yaxın onlayn tədbir keçirilib. Bu müddətdə mədəniyyət müəssisələrində dezinfeksiya işləri də davam etdirilib. Eyni zamanda əməkdaşlar tərəfindən tənha, yaşı 65 və daha yuxarı, sosial dəstəyə ehtiyacı olan insanlara baş çəkilib və onlara yardımlar edilib”.\nMədəniyyət nazirinin müavini Sevda Məmmədəliyev çıxış edərək xüsusi karantin günlərində muzeylərin fəaliyyətindən söz açıb. Bildirib ki, həm paytaxt, həm də region muzeyləri bu müddətdə öz fəaliyyətini onlayn formada davam etdirərək vətəndaşlara xidmət göstərib.\nSonra videokonfrans Mədəniyyət nazirinin müavini Rafiq Bayramovun sədrliyi ilə davam edib. Mədəniyyət sahəsinin idarə olunmasında yeni texnologiyaların tətbiqi, göstərilən bütün mədəni xidmətlərin elektron versiyalarının yaradılmasının vacibliyindən danışan Rafiq Bayramov bildirib ki, bu istiqamətdə həyata keçirilən işlər pandemiya təhlükəsi aradan qalxdıqdan sonra da davam etdiriləcək:\n“Mədəniyyət sahəsinin idarə olunmasında müasir yanaşmaların daha geniş tətbiqi günün tələbinə çevrilib. Bu istiqamətdə beynəlxalq təcrübədən də istifadə olunmalıdır. Son illər elektron mədəni xidmətlərin göstərilməsi istiqamətində müəyyən işlər həyata keçirilib. Bu gün isə qarşımızda duran əsas məsələlərdən biri də mədəniyyət sahəsində göstərilən bütün xidmətlərin rəqəmsallaşdırılmasıdır. Göstəriləcək xidmətlərin audiovizual variantları yaradılmalı, hər bir mədəniyyət müəssisəsinin elektron bazası formalaşdırılmalıdır”.


Müsavatda narazılar işçi qrupu yaratdı\n8 Noyabr 2014 21:14\nBu gün Müsavat Partiyasının başqan seçkilərindən narazı qalan üzvləri işçi qrupu yaradıblar. Teleqraf.com-un məlumatına görə, bu barədə qərar narazı üzvlərin bu gün keçirilən görüşündə verilib.\nGörüşdə narazı üzvlərin partiyanın Mərkəzi-nəzarət təftiş komissiyasına göndərdiyi arayışa verilən rəy müzakirə edilib.\nMüsavat başqanlığına keçmiş namizəd Qubad İbadoğlu çıxış edərək qeyd edib ki, arayışa verilən cavab onu göstərir ki, komissiya bu ayarışı müvafiq qaydada araşdırmayıb. Onun sözlərinə görə, komissiya arayışa hüquqi deyil, siyasi rəy verib və bununla da komissiyanın müstəqil olmadığını göstərir:\n“Biz qurultaydan sonra da Nizamnamə pozuntularının şahidi olduq. Bir neçə rayon təşkilatı komissiyanın qərarı olmadan buraxılıb. Bu da digər Nizamnamə pozuntusudur”.\nQ.İbadoğlu qeyd edib ki, partiyada bir qrup şəxsin mənafeyini müdafiə edən proses başladılıb. Müsavat Məclisinin üzvü Vurğun Əyyub da çıxışında partiyanın taleyindən narahatlığını ifadə edib. O, partiya rəhbərliyini nizamnamə pozuntularına son qoymağa çağırıb.\nBaşqanlığa keçmiş namizəd Səxavət Əlisoy isə çıxışında Müsavat Partiyasında avtoritarizmə son qoyulmasının vacibliyini vurğulayıb. S.Əlisoy qurultaydan narazı qalan üzvlərin fraksiya yaratmaq təklifini dəstəklədiyini bildirib. Keçmiş namizəd bildirib ki, Müsavat bu gün içindəki saxtakarlara qarşı müzakirə aparır.\nGörüşdə çıxış edən partiyanın Zəngilan rayon təşkilatının sədri, partiyanın Məclis üzvü Rüfət Əliyev isə növbədənkənar qurultayın təşkil edilməsinə çağırıb. Bir sıra narazı üzvlər isə qurultayın nəticələrinin ləğv edilməsi üçün imzatoplama kampaniyasına başlamağı təklif ediblər.\nSonda partiyadaxili vəziyyətin dəyərləndirilməsi və səslənən təkliflərin müzakirəsi üçün işçi qrupu yaradılıb. İşçi qrupunun bir ay sonra növbəti görüşünün keçirilməsi qərara alınıb.


News & Highlights Archives - Sülh Təhsili üçün Qlobal Kampaniya\n, 19 2022 May 0\nSilahlı Münaqişələrin Qarşısının Alınması üzrə Qlobal Tərəfdaşlıq Sülh Maarifçiliyi İşçi Qrupu təhsil müəssisələrinin, universitetlərin və məktəblərin rəhbərlərini dezinformasiyaya qarşı mübarizə aparmaq, sosial birliyi gücləndirmək və travmadan sağalmağa kömək etmək üçün sülh təhsilini həyata keçirməyə çağırır. [oxumağa davam…]\nUkraynadakı müharibəyə qeyri-zorakı müqavimət: Çoxsaylı perspektivləri araşdırın\nSülh Təhsili Naminə Qlobal Kampaniya Ukraynadakı müharibəyə qeyri-zorakı müqavimətin perspektivləri, təhlilləri və hekayələri toplusunu hazırlamışdır. [oxumağa davam…]\nMart 31, 2022 1\nƏfqanıstandakı Amerika Qadın Sülh və Təhsil Nümayəndəliyi Nəticələri Haqqında Hesabat verir\nNümayəndələr ABŞ banklarındakı əfqan vəsaitlərini boşaltmaq üçün göstərdikləri səylərdən və həftə ərzində bütün əfqan qızların təhsilə çıxışı üçün eşitdikləri böyük dəstəkdən danışacaqlar. [oxumağa davam…]\nUkraynada müharibə ilə məşğul olmaq üçün on bir sülh təhsili ideyası (Berghof Fondu)\nUkraynadakı müharibə vətəndaş cəmiyyəti subyektləri üçün problemlər yaratdığından, Berghof Fondu (GCPE tərəfdaşı) sülhyönümlü gələcək üçün çalışanların hamısı üçün fikirlər təqdim edir. [oxumağa davam…]\nMüharibə: HerStory – Beynəlxalq Qadınlar Günü üçün Düşüncələr\nMart 8, 2022 0\n8 Mart Beynəlxalq Qadınlar Günüdür, gender bərabərliyinin yerlidən qlobal miqyasda sürətləndirilməsi imkanları üzərində düşünmək üçün mənalı bir fürsətdir. Sülh Təhsili Naminə Qlobal Kampaniya müharibələrin qadınlara və qızlara təsirini araşdırmaq, habelə insan bərabərliyinə və təhlükəsizliyə nail olmaq üçün dəyişdirilməli olan strukturları nəzərdə tutmaq üçün araşdırma və fəaliyyətə həvəsləndirir. [oxumağa davam…]\nMüharibəyə son verin, sülh qurun\nRay Acheson iddia edir ki, Ukraynadakı mürəkkəb böhranlarla mübarizə aparmaq üçün müharibə və müharibə mənfəətçiliyinə son qoyulmalı, nüvə silahları ləğv edilməli və biz sülh, ədalət və sağ qalma bahasına qəsdən qurulmuş müharibə dünyasına qarşı durmalıyıq. [oxumağa davam…]


Dünya müsəlmanlarının həmrəyliyinin və qardaşlığının təntənəsi | ARAN qəzeti\nDünya müsəlmanlarının həmrəyliyinin və qardaşlığının təntənəsi\nÖlkəmizdə müstəqillik bərpa edildikdən sonra bütün dünya müsəlmanlarının həmrəylik və qardaşlıq rəmzi olan Qurban bayramının dövlət səviyyəsində qeyd olunması xalqla dövlətin birliyini, Azərbaycan xalqının öz milli və dini ənənələrinə sadiq olduğunu dünyaya nümayiş etdirib.\nİslamın humanizm, bərabərlik və qardaşlıq prinsiplərinə sədaqətini həmişə nümayiş etdirmiş Azərbaycan xalqı əsrlər boyu, hətta ən mürəkkəb dövrlərdə belə, Qurban bayramını böyük hörmət və məhəbbətlə qeyd etmişdir. Dövlət müstəqilliyinin bərpası ilə bu müqəddəs günün respublikamızın müsəlman əhalisi tərəfindən layiqincə bayram edilməsi üçün əlverişli şərait yaranmışdır. Bu bayram Azərbaycanda tolerantlığın təntənəsinə çevrilmişdir. Müxtəlif dini konfessiyaların nümayəndələri də bu bayram günündə Azərbaycan xalqının birlik və qardaşlığını nümayiş etdirirlər. Qurban Azərbaycan xalqının mənəvi birliyinin təntənəsidir.\nYüz illərdir ki, ayrı-ayrı xalqların və dinlərin nümayəndələri mehriban ailə kimi yaşadıqları Azərbaycanda qarşılıqlı hörmət və etimada əsaslanan nümunəvi birgəyaşayış mühiti mövcuddur. Bütünlükdə hər il ölkəmizdə rəsmi şəkildə qeyd edilən dini bayramlar mütərəqqi milli-mənəvi dəyərlərin və xeyirxahlıq duyğularının təntənəsinə çevrilir, cəmiyyətimizdə birlik və bərabərlik ovqatını daha da gücləndirir. Bütün bunlar Azərbaycanı dünyada tolerantlığın və multikulturalizmin nümunəvi məkanlarından biri kimi tanıdıb.\nMüstəqil dövlətimizin qurucusu və memarı ümummilli Lider Heydər Əliyev hər il ölkəmizdə qeyd edilən dini bayramlar kimi Qurban bayramı münasibətilə dəxalqımızı təbrik etmişdir. Dahi rəhbər Qurban bayramında xalqa müraciətində inamla demişdir: “İnanıram ki, bu müqəddəs bayram günlərində Tanrınınbəxş etdiyi nemətlərə görə minnətdarlığınızı bildirməklə yanaşı, Azərbaycanın suverenliyinin möhkəmləndirilməsi, ərazi bütövlüyünün bərpa edilməsi, xalqımızın xoşbəxt həyata qovuşmasını diləyirsiniz. Əminəm ki, arzu və diləkləriniz Allahın köməyi və xalqımızın qeyrəti ilə həyata keçəcəkdir. Xalqımızın haqq işi qalib gələcəkdir. Şəhid balalarımızın ruhlarının şad olacağı gün – Vətən torpağının mənfur düşmən tapdağından tamamilə azad ediləcəyi və taleyinə qaçqınlıq, köçkünlük düşmüş həmvətənlərimizin öz doğma yerlərinə qayıdacaqları gün uzaqda deyildir. Ulu Öndər müxtəlif illərdə Qurban bayramını məcburi köçkün soydaşlarımızla birgə keçirmişdir. Bu gün bu ənənə Prezident İlham Əliyev tərəfindən layiqincə davam etdirilir. Hər il Prezident İlham ƏliyevinAzərbaycan xalqına bayram təbriki ünvanlanır və xoş arzuları çatdırılır. Təsadüfi deyildir ki, Azərbaycan xalqının dini dəyərlərinə böyük ehtiram göstərən Prezident İlham Əliyev 2017-ci ili ölkəmizdə “İslam Həmrəyliyi İli” elan etmişdir.\nAzərbaycan İslam mədəniyyətinin inkişafına daim böyük töhfə verir. İftixar hissi ilə qeyd etmək lazımdır ki, Respublikamız müsəlman dünyasının ayrılmaz parçası kimi tarix boyu İslam mədəniyyətinin inkişafına, tolerantlıq mühitinin təşəkkül tapmasına, multikulturalizmin, mədəniyyətlərarası və sivilizasiyalararası dialoqun qurulmasına, islam dəyərlərinin dünyada təbliğinə misilsiz xidmətlər göstərmişdir. Azərbaycanın İslam aləmində qazandığı nüfuz 2009-cu ildə Bakı və 2018-ci ildə Naxçıvan şəhərlərinin İslam mədəniyyətinin paytaxtı elan olunmasında öz ifadəsini tapmışdır. IV İslam Həmrəyliyi Oyunlarının 2017-ci ildə Bakı şəhərində keçirilməsi ilə bağlı qərar isə ölkəmizin İslam həmrəyliyinin möhkəmləndirilməsi sahəsində növbəti əməli addımlar atması üçün əlverişli şərait yaratmışdır.\nXalqımızın mərd oğulları Qurban bayramında Allah yolunda hər bir fədakarlığa hazır olduğunu nümayiş etdirdiyi kimi Vətən müharibəsində də müzəffər Ali Baş Komandan İlham Əliyevin rəhbərliyi altında Vətən naminə canından keçməyə belə, hazır olduğunu göstərdilər. Bu, Azərbaycan xalqının böyüklüyünün və öz ali dəyərlərinə sadiqliyinin ən parlaq təzahürüdür. Dərin tarixi kökünə, milli və dini dəyərlərinə ürəkdən bağlı olan igidlərimiz qanını və canını Vətən yolunda əsirgəmədilər. Bu gün Azərbaycanı ərazi bütövlüyünə qovuşduran, ay-ulduzlu bayrağı əzəli torpaqlarımızda dalğalandıran da xalqımızın öz yaddaşında, gündəlik həyatında qoruyub saxladığı bu dəyərlərdir. Vətən müharibəsində qazanılan Zəfər xalqımızın qurbanlarınınvə dualarının qəbul olunduğunun göstəricisidir.\nƏvvəlki məqaləAğcabədi sakini qonaq getdiyi evdən 13 min manat oğurlayıb\nNövbəti məqalədəAğcabədidə Su quyusundan qızıl tapıldı – Kənd nəzarətə götürüldü


Son 5 ildə hansı dəhşətli hadisələr baş verib? | Yeni tarix | Kayzen\nKarib dənizində yerləşən Haiti adasında baş verən 7 ballıq zəlzələ və onun ardınca gələn sunami 225 min insanın həyatına son qoydu. Ada ölkəsini viran qoyan həmin dəhşətli təbiət faciəsi hələ də “üçüncü dünya ölkəsi” olan Haitidə iqtisadi-siyasi gərginliyə yol açır.\nRusiyanın Smolensk şəhəri yaxınlığında içərisində prezident Lex Kaçinski və həyat yoldaşı Mariya daxil olmaqla, Polşanın bir sıra dövlət xadimlərinin olduğu təyyarə qəzaya uğradı. Hadisə nəticəsində 96 nəfər həlak oldu.\nLiviyanın Tripoli şəhərində göyərtəsində 104 nəfərin olduğu təyyarə qəzaya uğrayır. Sərnişinlərinin əksəriyyəti Hollandiya vətəndaşı olan qəzada 8 yaşlı uşaq istisna olmaqla 103 nəfər həlak olur.\nBlokada vəziyyətində olan Qəzza sektoruna humanitar yardım aparan “Mavi Mərmərə” İsrail xüsusi təyinatlılarının hücumuna məruz qalır. Gəminin göyərtəsindəki toqquşma 9 nəfər Türkiyə vətəndaşının ölümünə, 10-u israilli əsgər olmaqla 30-dan artıq insanın yaralanmasına səbəb olur.\nQırğızıstanın cənubunda qırğızlarla etnik özbəklər arasında milli zəmində toqquşmalar baş verir. İğtişaşlar zamanı rəsmi məlumatlara görə, 420-dən artıq insan həlak olub.\nMoskva sakini Yeqor Sviridovun küçə mübahisəsi zamanı Şimali Qafqaz əsilli vətəndaşlar tərəfindən öldürülməsindən sonra mərkəzi Moskva olmaqla, bütün ölkə boyu kütləvi iğtişaşlar və toqquşmalar baş verir.\nTunisdə Sidi-Buzid şəhərində küçə ticarəti ilə məşğul olan 26 yaşlı Mənzəl Buazeyn sosial ədalətsizliyə etiraz olaraq özünü yandırır. Həmin gün Yaxın Şərq və Şimali Afrikada böyük ictimai-siyasi dəyişikliyə yol açacaq “ərəb baharı”nın başlanğıcı olur.\nTunisdəki etirazlar prezident Zin əl-Abidin Ben Əlinin istefa verməsi ilə nəticələnir.\nCənubi Sudan referendum yolu ilə Sudan Ərəb Respublikasından ayrılaraq müstəqil dövlətə çevrilir.\nMoskvanın “Domodedovo” hava limanında kamikadzenin törətdiyi partlayış 40 nəfərin ölümünə, 180 nəfərin yaralanmasına səbəb olur.\n1981-ci ildən Misir prezidenti olan Hüsnü Mübarək etirazlar fonunda ölkə rəhbərliyindən istefa verir.\nLiviyada Müəmmər Qəddafiyə qarşı kütləvi etirazlar başlayır.\nYaponiya sahillərində 9 bal gücündə baş verən zəlzələ və onun doğurduğu sunami “gündoğan” ölkədə insan tələfatına və dağıntılara səbəb olur. Təbii fəlakət 25 min insanın ölümünə və 50 mindən artıq insanın yaralanmasına yol açır.\n15 mart “Ərəb baharı”nın inqilab dalğası Suriyanı da bürüyür. Ölkənin Dəməşq, Hama və Dəraa şəhərlərində iğtişaşlar baş verir.\nNATO qoşunları Liviyanın bombalamağa başlayır.\nDünyanın bir nömrəli terrorçusu Üsama ben Laden ABŞ xüsusi xidmət orqanları tərəfindən Pakistanda məhv edilir.\nNorveçin paytaxtı Osloda və Uteyya adasında 34 yaşlı millətçi Anders Breyviq tərəfindən törədilən kütləvi qətliam nəticəsində 77 nəfər həlak olur, onlarla insan xəsarət alır.\nRusiyanın Yaroslavl şəhərində göyərtəsində “Lokomotiv” hokkey klubunun heyəti olan təyyarənin qəzaya uğraması nəticəsində 44 nəfər həlak olub, 1 nəfər sağ qalıb.\nYer kürəsinin 7 milyardıncı sakini dünyaya gəlib.\nMisirin Port-Səid stadionunda baş verən qarışıqlıq zamanı 74 nəfər həlak olur, 300 nəfər xəsarət alır.\nArgentinada qatar qəzası baş verir. 49 nəfər həlak olub, 600 nəfər xəsarət alıb.\nMalidə dövlət çevrilişi baş verir. Prezidenti devirən tuareq tayfası müstəqil Azavad dövləti yaratdıqlarını elan edir.\n4 dekabr Filippində “Pablo” qasırğası 1844 insanın ölümünə səbəb olur.\n14 dekabr ABŞ-ın Send-Huk şəhərindəki ibtidai məktəblərdən birinə hücum edən 20 yaşlı gənc 28 nəfərin həyatına son qoyur.\nƏlcəzairdə neft mədəninə hücum edən terrorçular 20-dən artıq əcnəbi işçini qətlə yetirirlər.\nBraziliyanın “Kiss” gecə klubunda baş verən yanğın 236 nəfərin həyatına son qoyur.\nRusiyanın Çelyabinsk vilayətinə meteorit düşür.\nVenesuela prezidenti Uqo Çaves dünyasını dəyişir.\nABŞ-ın Boston şəhərindəki illik marafonda 2 nəfərin ölümü ilə nəticələnən terror aktı baş verir. Sonradan hadisəni çeçen əsilli Tamerlan və Cövhər Çarnayev qardaşlarının törətdiyi aydınlaşır.\nBanqladeşin Savar şəhərində 8 mərtəbəli binanın çökməsi nəticəsində 1124 nəfər həlak olur.\nMisir ordusu prezident Məhəmməd Mursini devirir.\nİspaniyada 80 nəfərin ölümü, 170 nəfərin xəsarət alması ilə nəticələnən qatar qəzası baş verir.\nKeniyanın pasytaxtı Nayrobidə ticarət mərkəzinə baş verən hücum nəticəsində arasında avropalılar da olmaqla 67 nəfər həlak olur.\nİtaliyanın Lampeduza adasında baş verən gəmi faciəsi nəticəsində 350 nəfər dünyasını dəyişir.\n“Yolanda” qasırğası Fillipində 6500 nəfərin həyatına son qoyur.\nUkraynada Viktor Yanukoviç hakimiyyətinə qarşı kütləvi etirazlar başlayır.\nRusiyanın Volqoqrad şəhərində baş verən ikili teror aktları nəticəsində 46 nəfər həlak olur, 250 nəfər xəsarət alır.\nViktor Yanukoviç hakimiyyətinə qarşı Kiyevdə başlayan etirazlar onun devrilməsin əsəbəb olur. Etirazçıların snayper atəşinə mərzu qalması nəticəsində 108 nəfər həlak olur.\nMalayziyaya məxsus “Boing 77” təyyarəsi Hind okeanı üzərində yoxa çıxır. 227 sərnişin və 12 heyət üzvünün taleyi bu günə qədər müəyyən olunmayıb.\nKrımda müstəqillik haqda referendum keçirilir.\nKrımın Rusiyanın tərkibinə keçməsi ilə bağlı razılşama imzalanır.\n“Donetsk Xalq Respublikası” və “Luqansk Xalq Respublikası” elan olunur.\nCənubi Koreyada “Sevol” gəmisinin qəzaya uğraması nəticəsində 300-dən artıq insan həlak oldu.\nTürkiyənin Soma kömür mədənində baş verən qəza nəticəsində 301 nəfər şaxtaçı həlak oldu.\nDonetsk vilayətində Amsterdam (Hollandiya) – Kuala-Lumpur (Malaziya) reysi ilə hərəkət edən təyyarə raketlə vurulur. Nəticədə təyyarənin göyərtəsindəki 298 nəfərin hamısı həlak olur.\nQaradərili Maykl Braunun Sent-Lüis şəhərində ağdərili polis tərəfindən güllələnməsi kütləvi iğtişaşlara rəvac verir.\nÇeçensitanın mərkəzi Qroznıda 28 nəfərin ölümü ilə nəticələnən silahlı toqquşmalar baş verir.\nXX əsrdə ABŞ ərazisinin işğalı faktı


Ölkəmizdəki əlverişli iqlim şəraiti aqrar sahənin inkişafı üçün imkan yaradır. Müasir şəraitdə kənd təsərrüfatının inkişafı yüksək peşəkarlıq səviyyəsinə malik kadrların olmasından asılıdır. Lakin demoqrafik yerdəyişmələr gənclər arasında natamam məşğulluq və işsizlik problemlərinin yaranmasına təsir göstərir.\nAMAL (Aqrar MəşğulluğunArtırılması Layihəsi) gənclərin aqrar məşğulluğu probleminin həlli və bu sahəyə cəlb edilməsi istiqamətində fəaliyyətə başladığı ilk günlərdən böyük layihələrə imza atmışdır. Rayonlarda müxtəlif təsərrüfat sahələrinin inkişafı istiqamətində ailə təsərrüfatının, eləcə də kiçik vəorta sahibkarlığın genişləndirilməsi məqsədilə “AMAL\nPilot Layihələri” çərçivəsində bir sıra tədbirlər həyata keçirilmişdir.\n• Lənkəran rayonunda 35000 ədəd limon tingi\nalınaraq 28 kənddə 50 ha ərazidə əkilmiş, 1 ha\ntingçilik təsərrüfatı yaradılaraq 700 ting əkilmiş\nvə 100 ha mövcud sitrus bağlarında bərpa işləri\n• Masallı rayonunda 540000 ədəd çay tingi\nalınaraq 5 kənddə 15 ha ərazidə plantasiyalarda\nvə tingçilik sahələrində əkilmişdir.\n• Şəki rayonunda 30 ha ərazidə tütün bağlarının\nbərpası həyata keçirilmişdir. Kənd təsərrüfatı\nistehsal vasitələri və avadanlıqları ilə təchizatın\nyaxşılaşdırılması məqsədilə 3 ədəd tütün\nqurutma avadanlığı alınaraq “Gənc Fermerlər”in\n• Şamaxı rayonunda 62500 üzüm tingi alınmış,\n25 ha üzüm bağı salınmış və 30 ha ərazidə üzüm\nbağlarının bərpası üzrə işlər yekunlaşmışdır.\nÜmumiyyətlə, layihə çərçivəsində 600-dən artıq fermerin bilik və bacarıqlarının artırılması məqsədilə təlimlər təşkil olunmuşdur.\nEyni zamanda traktor, bağ frezi, diskli mala, herbisid səpən, kotan, şax doğrayan aqreqat, traktor qoşqusu və fərdi qoruyucu vasitələr alınaraq fermerlərin istifadəsinə verilmişdir.\nAzərbaycanın müxtəlif regionlarında fəaliyyət göstərəcək AMAL səfiri vəzifəsini yerinə yetirmək üçün yüzlərlə gənc müraciət etmişdir. Onlardan 31 rayondan olan 72 nəfər gənc növbəti mərhələyə keçmişdir.\nAMAL səfirlərinin əsas öhdəliyi aqrar sahədə fəaliyyət göstərən gənc fermerlərin daha dinamik inkişafını təmin etmək, onların arasında bilik və təcrübə mübadiləsini artırmaq və Azərbaycanın müxtəlif regionlarından olan gənc fermerlərlə şəbəkə yaratmaqdır.\nYekun seçim FAO, AKİA və AMAL-ın nümayəndələrindən ibarət qiymətləndirmə komissiyası tərəfindən aparılmışdır. Seçim meyarlarına uyğun gələn 28 rayondan\n30 fəal gənc AMAL səfiri vəzifəsinə təyin olunmuşdur.\nSeçilmiş pilot rayonlarda AMAL tərəfindən “Gənc Fermerlər Proqramı”nın həyata keçirilməsi ilə aqrar sahədə 100 ən yaxşı layihə seçilmişdir. Bununla gənclərin fərdi biznes və sahibkarlıq imkanları artırılmışdır.\nLayihənin əsas məqsədləri:\n1. Kənd yerlərində yaşayan istedadlı gənclər arasında aqrar sahədə gəlirgətirən fəaliyyət istiqamətlərinin müəyyən edilməsi və dəstəklənməsi vasitəsilə yeni iş yerlərinin yaradılmasına dəstək vermək;\n2. Gənc fermerlərin formalaşmasına dəstək vermək və onların gələcəyin innovativ fermerlərinə çevrilməsi üçün baza yaratmaq;\n3. Aqrar sahədə yeni müasir metod, texnologiya və tətbiqlərin istifadəsi üzrə fermerlərə innovativ vərdişləri aşılamaq;\n4. Təbii resurslara qənaət edən və ətraf mühitə ziyan verməyən ekoloji təmiz və sağlam istehsala başlamaq;\n5. İnnovativ metodların tətbiqi ilə yetişdirilən rəqabətli kənd təsərrüfatı məhsullarını bazara çıxarmaq;\n6. Gənc fermerləri dünyadakı aqrar trendlər nəzərə alınmaqla maarifləndirmək;\n7. Aqrar məşğulluğun artırılması vasitəsilə kənd yerlərində infrastrukturu yaxşılaşdırmaq;\n8. Kəndlərdə yaşayan əhalinin, xüsusən gənclərin rifahını və yaşayış səviyyəsini yüksəltmək.\nAqrar Kredit və İnkişaf Agentliyinin (AKİA) əməkdaşlıq etdiyi kredit təşkilatları gənclərin biznes ideyalarının həyata keçirilməsi məqsədilə 210 min manat güzəştli kredit vəsaiti ayırmışdır.\nAMAL layihəsinin İctimaiyyətlə\nəlaqələr üzrə mütəxəssisi


Ulu öndər Heydər Əliyev qaçqın və köçkün əhalinin son ümidgahı, istinadgahı idi - Xəbərlər - İSMAYILLI RAYON Icra Hakimiyyəti\nUlu öndər Heydər Əliyev qaçqın və köçkün əhalinin son ümidgahı, istinadgahı idi\nYAP İsmayıllı rayon təşkilatı məcburi köçkünlərin ən çox məskunlaşdığı Kürdmaşı kəndində Kürdmaşı kənd və 30 saylı Ağdam köçkün məktəbləri kollektivlərinin iştirakı ilə “Ulu öndər Heydər Əliyev qaçqın və köçkün əhalinin son ümidgahı, istinadgahı idi” mövzusunda tədbir keçirmişdir.\nTədbiri giriş sözü ilə açan Kürdmaşı kənd tam orta məktəbinin direktoru Hafiz Mehdiyev qeyd etdi ki, ulu öndər Heydər Əliyevin Azərbaycan xalqı qarşısındakı əvəzolunmaz xidmətlərindən, müstəqilliyimizin möhkəmlənməsi, dövlətçiliyimizin inkişafı sahəsində gördüyü misilsiz işlərdən danışmışdır. Bildirilmişdir ki, ümummilli lider təkcə Azərbaycanın deyil, dünyanın sayılıb-seçilən siyasətçisi, dövlət xadimi idi.\nDaha sonra çıxış edən YAP İsmayıllı rayon təşkilatının sədri Əzizə Vahabova çıxış edərək qeyd etdi ki, ulu öndər Heydər Əliyev Azərbaycanda yenidən hakimiyyətə qayıdanadək Ermənistandan qaçqın düşmüş və torpaqlarımızın işğalı nəticəsində məcburi köçkün həyatı yaşamağa vadar edilmiş insanlar üçün, demək olar ki, heç bir iş görülməmişdi. Lakin ümummilli liderin hakimiyyəti illərində qaçqınlara və məcburi köçkünlərə dövlətin diqqət və qayğısı artmış, onların həyat şəraitinin yaxşılaşdırılması istiqamətində genişmiqyaslı işlər görülməyə başlanmışdır. Ancaq torpaqlarımızın 20 faizinin işğalı, bir milyondan çox qaçqın və məcburi köçkünün problemləri hələ də öz həllini gözləyirdi. Heydər Əliyev hakimiyyətə gəldiyi ilk vaxtlardan bu problemlərlə ciddi məşğul olurdu. Beynəlxalq aləmdə Ermənistanın təcavüzkar dövlət kimi tanıdılması, BMT-nin işğal olunmuş Azərbaycan torpaqlarının azad edilməsi ilə bağlı qətnamələrinə əməl olunması, qaçqınların sosial problemlərinin həlli və s. istiqamətlərdə davamlı siyasət həyata keçirən ümummilli lider bunu özünün bir nömrəli problemi adlandırırdı.\nQaçqın və məcburi köçkünlərin sosial problemləri Heydər Əliyevi daim narahat edirdi. Ulu öndər dəfələrlə çadır şəhərciklərində olmuş, qaçqın və məcburi köçkünlərin yaşayış şəraiti ilə tanış olmuşdu. Onun bu şəhərciklərə hər gəlişi əsl bayram olardı. Heydər Əliyevin hakimiyyəti illərində qaçqın və məcburi köçkünlər beynəlxalq humanitar yardım alır, onların məişət şəraitinin yaxşılaşdırılması üçün dövlət səviyyəsində tədbirlər həyata keçirilirdi. Çıxışlarının birində ulu öndər demişdi: “Bu insanların məskunlaşdıqları yerlərdə yaşamaları, əmək fəaliyyəti ilə məşğul olmaları üçün bütün imkanlardan istifadə edirik. Biz əlimizdən gələni edirik ki, sizin yaşayışınız müəyyən qədər normal olsun. Amma aydındır ki, yerini, yurdunu itirmiş insanların yaşayışı çətindir. Bu, sizi də, bizi də incidir”. Göründüyü kimi, bu dahi şəxsiyyət insanların ağrılarını dərindən duyur, onların xilası yollarını axtarırdı. Heydər Əliyev işğal altında olan torpaqların azad edilməsi üçün bütün imkanlardan istifadə edirdi.\nAzərbaycanlı qaçqın və məcburi köçkünlər ölkənin, demək olar ki, əksər bölgələrində məskunlaşmışlar. Bu cür məskunlaşma onların idarə edilməsində də problemlər yaradırdı. Ancaq məcburi köçkünlərin bu problemləri də tədricən həll olunmaqdadır. Ulu öndərin siyasi kursunun uğurlu davamçısı möhtərəm Prezidentimiz İlham Əliyev hakimiyyətdə olduğu illərdə bu problemə xüsusi önəm vermiş, bir neçə dövlət proqramı imzalamışdır.Son 10 ildə qaçqınların və məcburi köçkünlərin sosial problemlərinin həlli dövlət siyasətinin prioritet istiqamətlərindən biri olmuşdur. Həmin müddətdə qaçqınların və məcburi köçkünlərin sosial şəraitinin yaxşılaşdırılması ilə bağlı Azərbaycan Respublikasının Prezidenti tərəfındən 51 fərman və sərəncam imzalanmış, “Qaçqınların və məcburi köçkünlərin yaşayış şəraitinin yaxşılaşdınlması və məşğulluğunun artırılması üzrə “Dövlət Proqramı” və bu Proqrama 2 Əlavə təsdiq edilmişdir.\nQaçqın və məcburi köçkünlərin mənzil-məişət şəraitinin yaxşılaşdırılması məqsədilə Dövlət Neft Fondundan və digər mənbələrdən 1 milyard 546,9 milyon manat vəsait sərf olunmuşdur. Həmin vəsait hesabına 30 şəhər və rayonun ərazisində bütün sosial-texniki infrastruktura malik, ümumi sahəsi 1,5 milyon kvadratmetr olan 57 müasir qəsəbə və yaşayış kompleksi yaradılmışdır. Bu yaşayış məntəqələrinin hamısı Azərbaycan Respublikasının Prezidenti İlham Əliyevin iştirakı ilə istifadəyə verilmişdir. Qeyd olunan yaşayış komplekslərinə - 7 çadır düşərgəsində, 12 fin tipli qəsəbədə, həmçinin yük vaqonlarında, məktəblərdə, yataqxanalarda, tikintisi yarımçıq qalmış binalarda müvəqqəti məskunlaşmış 23,5 min ailə və 110 min nəfər məcburi köçkün köçürülmüşdür. Qaçqın və məcburi köçkünlərin sosial problemlərinin həllinə 3,8 milyard manat vəsait sərf edilmişdir. Həmin vəsaitin 1,7 milyard manatı dövlət büdcəsinin, 1,4 milyard manatı Dövlət Neft Fondunun, 378 milyon manatı isə digər təşkilatların payına düşür. Ötən dövrdə Dövlət büdcəsindən ayrılmış vəsait hesabına məcburi köçkünlərə aylıq yemək xərci üçün verilən müavinətin məbləği 3,5 dəfə artırılmış,16 min ailəyə ünvanlı sosial yardım verilmişdir. Məcburi köçkünlərə kommunal xidmətlərə görə sərf olumuş vəsaitin məbləği 4,5 dəfə çoxalmışdır.\nDaha sonra çıxış edən 30 saylı Ağdam köçkün tam orta məktəbinin direktoru Zahid Namazov, həmin məktəbin müəllimi Nəzakət İbrahimova, Kürdmaşı kənd tam orta məktəbinin müəllimi Rüstəm Nəbiyev qeyd etdilər ki, bütün Azərbaycan xalqı inanır ki, Heydər Əliyev ideyalarından güc alan çox hörmətli Prezidentimiz İlham Əliyevin apardığı məqsədyönlü siyasət nəticəsində torpaqlarımız işğaldan azad olunacaq və məcburi köçkünlər öz ata-baba yurdlarına qayıdacaqlar.


“Ramiz Tağıyevi Kəmaləddin Heydərov həbs etdirib!” | Xural qəzeti\nƏsas Səhifə/SİYASƏT/“Ramiz Tağıyevi Kəmaləddin Heydərov həbs etdirib!”\n“Ramiz Tağıyevi Kəmaləddin Heydərov həbs etdirib!”\nİlham Əliyev bir gün görəcək ki, atasının düşmənlərinin əhatəsində tək qalıb…\nMünasibəti düşmənçilik həddinə çatdıran Qüdrət Həsənquliyev olub…\nÖtən saymızda CANP-nin sədri, “Millətim” qəzetinin baş məsləhətçisi Ramiz Tağıyevin qurama ittihamlarla həbs edilməsində kimlərin maraqlı olduğuna aydınlıq gətirməyə çalışmışdıq. Ramiz bəyin keçmiş hərəkatçı dostlarından biri həbsin sifarişinin FH naziri Kəmaləddin Heydərovdan gəldiyini söyləmişdi.\nMəqsəd isə Culfa-Ordubad seçki dairəsindən deputatlığa namizədliyini irəli sürməyi planlaşdırmış R.Tağıyevin əvəzinə Qüdrət Həsənquliyevin mandat almasına nail olmaq imiş. Məsələni aydınlaşdırmaq üçün “Millətim”in baş redaktoru Lalə Ramizqızına müraciət etmişdik. O, FH nazirinin 1993-cü ilə qədər atası ilə dost münasibətində olduğundan, Ramiz bəyin həbs edilmə sifarişinin onun tərəfindən verildiyinə şübhə ilə yanaşmışdı.\nRamiz bəyin hərəkatçı dostu növbəti dəfə redaksiyamıza təşrif buyurdu. Məlum səbəblərdən adının çəkilməsini istəməyən culfalı: “Düşünməyin ki, kimdənsə ehtiyat edirəm, sadəcə olaraq Ramiz bəyin dostları və keçmiş döyüşçüləri kimi müəyyən məsələlərin araşdırılıb aydınlaşdırılması üçün çalşırıq. İndi adımın çəkilməsi işimizi yarımçıq qoya bilər. Naxçıvandakı vəziyyətdən xəbərdarsınız, mən ora qayıdana kimi qohum-əqrəbanı incitməyə başlayacaqlar” – dedi.\nBu səbəbdən də qonağımızın adını çəkməməyi qərara aldıq. O, daha qərarlı olduğundan, Ramiz bəyin məhz FH naziri tərəfindən həbs etdirildiyinə tam aydınlıq gətirəcəyinə söz verdi. “Lalə xanım 10-15 il bundan əvvəl baş vermiş hadisələrdən o qədər də xəbərdar deyil. Biz daima Ramiz bəyin yanında olmuşuq, olmayanda da gündəlik hal-əhval tutmuşuq. Lalə xanımın söylədiklərinin bir çoxu faktdır. K.Heydərovla Ramiz bəyin dostluq münasibətlərinə 91-93-cü illərdə şahid olmuşam. Bir dəfə həmin illərdə Ramiz bəy mənə dedi ki, İraq səfirliyinin yaxınlığında bir dostum gözləyir, gedək görüşək. Deyəsən, teatr binası idi. Kiçik bir otaqda bizi qarşıladı. Sonra bildim ki, K.Heydərovdur. Vizitkasını da verdi. İndi də məndə qalır. İkinci dəfə Bakıya gəldiyimizdə “Şərq” mehmanxanasında ofis kirayələmişdi. Dəfələrlə çörək kəsmişik”.\nKəmaləddin Heydərov Müsavatı dəstəkləyirdi\nCulfalı qonağımız o zamanları yaxşı xatırlayır: “Yemək zamanı əsasən siyasi söhbətlər edirdik. Müsavat partiyası bərpa olunduqdan sonra Kəmaləddin müəllim və biznesmen dostları Müsavata rəğbətlərini gizlətmirdilər. Səhv etmirəmsə, maliyyə yardımı da edirdilər. Müsavatçı bir nazir var idi, onun vasitəsilə. Ramiz bəylə çox səmimi idilər. Məhz Kəmaləddin müəllimə görə də Ramiz bəy onun atası, o zaman Naxçıvanın Mədəniyyət naziri olan Fəttah müəllimə xüsusi hörmət bəsləyirdi. Həmin illərdə Türkiyədən 150 nəfərlik folklor ansamblı Naxçıvana qonaq gəlmişdi. Fəttah müəllim bilmirdi nə etsin. Ramiz bəy dedi ki, hamısını gətir Culfaya. Yaxşı qarşıladı, banket təşkil etdi. Fəttah müəllim çox razı qalmışdı. Tez-tez Culfaya gəlirdi. Bəli, Lalə xanım həmin münasibətləri bildiyindən inanmaq istəmir ki, atasını K.Heydərov həbs etdirə bilər. Təəssüf ki, bizim araşdırmamız başqa nəticə verib.\nDəqiq bilirəm, Kəmaləddin müəllim nazir olandan sonra Ramiz bəy onunla bir dəfə də olsun rastlaşmayıb. Xasiyyətinə bələdəm, vəzifədə olan dostlarının yanına can atan olmayıb. Özü vəzifədə olanda çox sadə idi, hamını arayıb-axtarardı. Bəlkə dostlarından da bunu gözləyirmiş. Görüşməsələr belə, Kəmaləddin bəy Ramiz bəyə pislik etməzdi. Münasibəti düşmənçilik həddinə çatdıran Qüdrət Həsənquliyev olub”.\nNə üçün Qüdrət Həsənquliyev?\nQonağın belə qənaətə gəlməsi bizi də çox təəccübləndirdi. Elə bu səbəbdən də söylədiyinə aydınlıq gətirməsini istədik. O bildirdi ki, Ramiz bəy Q.Həsənquliyevin ailəsinə həmişə çox hörmətlə yanaşıb: “Qüdrətin böyük qardaşı kommunistlərin vaxtında Culfa Şəhər Sovetinin katibi idi. Sonradan cəbhəçi olan Şəhər Sovetinin sədri onu işdən çıxarmaq istəyəndə, Ramiz bəy razı olmamışdı. Bir qardaşı Culfa Milis Şöbəsində işləyirdi. 1992-ci ildə milisə məxsus silahla Mehdi adlı Culfa sakinini güllələmişdi. Xoşbəxtlikdən həmin şəxs uzun müddət xəstəxanada müalicə alaraq sağaldı. Ramiz bəyin sayəsində barışıq oldu. Qüdrətin qardaşını milisdən çıxarmağa qoymadı. O biri qardaşının da adı millət vəkili Şahmərdan Cəfərovun ölümündə hallanırdı. Onda da Ramiz bəy onun günahsızlığını sübut etməyə çalışdı. Daha öncə isə, həmin qardaşı milis işçisi olaraq vəzifəli şəxsi möhkəm döymüşdü. Həmin şəxs Heydər Əliyevə şikayət etmişdi. Yenə Ramiz bəy Qüdrətin qardaşının cəzalanmasının qarşısını ala bilmişdi. Nə yaxşılıqlar etməyib ki, Ramiz bəy onlara. Elçibəy Kələkidə olan zaman idi. Qüdrətlə Əli Kərimli Türkiyəyə getməliydilər. Ramiz bəy xidməti avtomobili ilə onları İğdıra aparmışdı. Bildiyimə görə münasibətləri 2000-ci il parlament seçkilərinə qədər çox yaxşı olub. Həmin vaxt Ramiz bəy VHP-nin katibi idi. Qüdrəti AXCP-dən MSK-ya katibliyə namizəd vermişdilər. Təsdiqlənməsi üçün VHP-nin razılığı olmalıydı. Yenə Ramiz bəy öz dostluq borcunu yerinə yetirə bilib VHP-ni razı sala bilmişdi. Xatırlayırsınızsa, elə həmin il VHP-nin parlament seçki siyahısında Ramiz bəyin adı 3-cü idi. Sonra nədənsə, MSK-ya təqdim edilmiş siyahı dəyişdirilərək Ramiz bəylə Əsgər Məmmədovun adı siyahıdan çıxarıldı. Əvəzlərinə Rəfael Hüseynovla Fəzail İbrahimlinin adı salındı. Ramiz bəy onda Qüdrətə belə qanunsuzluğa münasibət bildirməyi xahiş etdi. O isə susmağı üstün tutdu. Nəyinə lazım idi ki, özünə yer edə bilmişdi. Onun susması isə əlbəttə, Ramiz bəyə təsirsiz ötüşmədi. O da ilk imkandaca cavabını verə bildi.\n2002-ci il idi. Ramiz bəylə bir səfərə çıxmalı idik. Hörmətli ağsaqqallardan biri zəng edib onu təcili evinə dəvət etdi. Getdik… Mən evə qalxmadım. Sonra bildim ki, orada həmin ağsaqqalla birlikdə onu Qüdrətlə Yunus Oğuz da gözləyirmiş. AXCP-yə sədrlik məsələsini müzakirəyə çıxarıblarmış. Onların təklifi belə olub ki, Ramiz bəy razılıq versin və onlar onu AXCP sədri etsinlər. Ramiz bəy cavabında demişdi ki, təşkilata rəhbərlik etmək üçün maliyyə imkanı olmalıdır, mənim 5 manatım yoxdur. Söz vermişdilər ki, sən razılığını ver, maliyyə bizlikdir. Ramiz bəy demişdi ki, maliyyə qaynağını açıqlayın, razılıq verim. Səfərə getdik. Qayıtdıqdan sonra bir də görüş oldu. Maliyyə qaynağını açıqlamadıqlarına görə, Ramiz bəy razılıq vermədi. Dedi ki, bunlar məni qabağa verib, sonra tək buraxacaqlar. Qüdrətdən incik idi. Etibarsız adam kimi tanımışdı. Elə o acığa da həmən vaxt “Azadlıq”da açıqlama verdi. İndi müəyyən etmişik ki, həmin “proyekt”in arxasında K.Heydərov var imiş. Ancaq bundan Ramiz bəyin xəbəri olmayıb. Sonradan Qüdrət özü AXCP-nın üstünə yürüş edib ələ keçirmək istədi. Xatırlayırsınızsa, uğursuz alındı, sonra BAXCP-ni yaratdı. İndi hamı danışır ki, o, K.Heydərovun himayəsindədir”.\nRamiz bəyə quramalar quran, şantaj edən MTN-çilər Heydərovun adamlarıdır?!\nQonağımıza izah edirik ki, artıq bir ildir “Millətim” qəzeti Ramiz bəyi həbs etdirənlərin MTN-nin Antiterror Mərkəzinin əməkdaşları olduğunu yazır. Ortalıqda təkzibolunmaz faktlar var – iş adamı Eldar Əliyevin, onun vəkili İkram Abdullayevin prezidentə və digər rəsmi instansiyalara ünvanladıqları müraciətlər, ərizələr var. Razılaşmır və bunları söyləyir: “MTN bu qədər qanunsuzluqlara gedə bilməzdi. Bizdə olan məlumata görə, 2005-ci ildə Ramiz bəylə Antitterror Mərkəzinin qalmaqalla bitən “əməkdaşlıqları” da Heydərovun planına daxil olub. Onun siyasi və təbliğat planlarını həmin şəxslər, xüsusilə E.Quliyevlə İ.Əliyev həyata keçirirlər. Bunların heç birindən Ramiz bəyin məlumatı olmayıb. Olsa idi, düşünürəm ki, Ramiz bəy onunla olan keçmiş dostluq münasibətlərini nəzərə alıb, susmağa üstünlük verərdi. Xasiyyətinə yaxşı bələd olduğum üçün belə qənaətdəyəm. O, heç vaxt dostluğu, tanışlığı siyasətə qurban verməyi sevməyib. Təəssüf ki, FH naziri öz keçmiş dostunun misli görünməmiş qurama ittihamlarla həbs edilməsinin lazımlılığına ölkə rəhbərliyini inandıra bilib. Səbəb isə, ATM rəisi E.Quliyevin təbirincə söyləsək, Ramiz bəyin “çoxbilmişliyi” olub”.\n“H.Əliyevin üstünə silahlı basqın edəni parlamentə, onu daim müdafiə edən Ramiz bəyi həbsxanaya göndərdilər…”\nDoğrudan da bu, taleyin, zamanın istehzasıdır. Nələr baş verir? Qonağımız söhbətinə davam edərək, bütün bunlara münasibətini bildirməyə çalışır: “Çoxları Ramiz bəyin H.Əliyevi müdafiə etməsinə siyasət kimi baxır. Burada siyasət axtarmaq tam yanlışlıqdır. Ramiz bəy nə zamansa şəxsi marağı naminə addım atmayıb. O cümlədən H.Əliyevlə bağlı.\nBilirsiniz ki, Ramiz bəyin nəsli 37 repressiyasının qurbanı olub. 1954-cü ildə Azərbaycana qayıtdıqdan sonra onlara basqılar davam edib. Yalnız 1969-cu ildə H.Əliyev Azərbaycana rəhbərliyə gəldikdən sonra həmin basqı nəninki səngiyib, hətta bu nəslin nümayəndələri təmənnasız olaraq önəmli vəzifələrə çəkiliblər. Ramiz bəy danışırdı ki, əmisi nazir təyin edildikdən sonra bəziləri Moskvaya teleqramlar vuraraq, “Vətən xaini”nin övladını nazir təyin etməkdə H.Əliyevi günahlandırırdılar. Müxtəlif komissiyalar gəlsə də, H.Əliyev bir addım da geri çəkilməyib. Beləliklə, H.Əliyevin onun nəslinə tam bəraət verməsini söyləyirdi Ramiz bəy. 1987-ci ildə onun rəhbərliyi ilə Culfada gizli “Ana Vətən” cəmiyyəti fəaliyyət göstərirdi. Ramiz bəy onda deyirdi ki, nəslimin H.Əliyevə borcu var, onu müdafiə etməliyəm. Bu addımına görə, kimsə ona irad tuta bilməz. Culfada Ramiz bəyin rəhbərliyi ilə başlanmış dəmiryolçuların SSRİ-də ilk tətillərinin əsas tələbi məhz H.Əliyevin Azərbaycana qayıtmasına şərait yaradılması tələbi olurdu. 1989-cu ilin noyabr ayında rəhmətlik Əjdər Xanbabayevlə Ramiz bəyin əmisi, professor Murtuz Sadıxlı Culfaya gəlmişdilər. Onlarla birlikdə H.Əliyevin Vətənə qayıtması üçün hansı zəruri addımların atılmasını müzakirə etdik. Culfadan Moskvaya minlərlə teleqram vuruldu. Yəni Ramiz bəy H.Əliyevə təmənnasız xidmət etdi və onun çətin anlarında yanında olan 3-4 şəxsdən biri oldu. Ancaq indi görürsünüz nələr baş verir. H.Əliyevin üzərinə silahlı basqın təşkil edənlər millət vəkili təyin edilir, Ramiz bəyi isə açıq-aşkar şərləyib həbsxanaya salırlar. Bütün bunlar məqsədli şəkildə edilir. İlham Əliyev bir gün görəcək ki, atasının düşmənlərinin əhatəsində tək qalıb. Yenə deyirəm, Ramiz bəyin H.Əliyevə münasibətində təmənna, siyasət aramaq yanlışlıqdır. O bir borc idi və Ramiz bəy borcunu layiqincə qaytara bildi. Əvəzində isə Ə.Vəzirovun, A.Mütəllibovun, hətta üzvü olduğu AXCP iqtidarının zamanında zərbələr aldı. Təəssüf ki, ən ağır zərbəni H.Əliyevin oğlu İlham Əliyevin zamanında alır. Artıq ikinci dəfədir ki, hədsiz qurama ittihamlarla ağır cəzaya məhkum edilir. Onun cəzalandırılmasına göstəriş verənlərin naxçıvanlılar olması bağışlanan deyil. Bunun da səbəbini bilirik. Həmin naxçıvanlıların Ramiz bəy H.Əliyevi müdafiə edəndə nə işlə məşğul olduqlarını da yaxşı bilirik. Ramiz bəyin onların çirkin oyunlarından xəbərdar olmasından daim narahatlıq keçiriblər. Məhz həmin narahatlığa görə də onu birdəfəlik susdurmaq istəyirlər. Həmin naxçıvanlılardı ki, 1991-ci ildə “KQB”-nin məsləhəti ilə H.Əliyevə qarşı çevriliş hazırlayırdılar. Ramiz bəy onları ifşa etdi və bununla da çevrilişin qarşısı alındı. Nəticədə “KQB”-nin Naxçıvanda fəaliyyəti dayandırıldı. Bunlar hamısı yaxın keçmiş olduğundan hər kəs xatırlayır, kimin kim olduğunu da hamı bilir. İndi K.Heydərovun atası Fəttah müəllim çıxıb televiziyada H.Əliyevin Naxçıvan həyatından söhbət açır. Sual edən olmur ki, H.Əliyevə belə yaxın idinsə, nə üçün səni Mədəniyyət naziri vəzifəsindən kənarlaşdırmışdı? Bu sualların hamısına zamanında aydınlıq gətiriləcək. Ancaq zamanında FH naziri K.Heydərov və təyinatlı deputat Q.Həsənquliyevin Naxçıvanın ən ağır günlərində əvəzsiz xidmətlər göstərmiş Ramiz bəyi həbs etdirdiklərinə görə naxçıvanlılara nə cavab verəcəklərini müəyyən etmək mənim üçün çox çətindir.\nDiqqətinizə çatdırıram ki, MTN adlı qurum K.Heydərovun nəzarətindən bir an kənara çıxmaq imkanına malik deyil. Elə bu da söyləməyə əsas verir ki, R.Tağıyevin həbs edilməsi göstərişini MTN-ə K.Heydərov verib. Onu isə Q.Həsənquliyev razı sala bilib. Necə deyərlər, qisasını almağa nail olub”.\nQarşı tərəfin, məxsuzən BAXCP sədri Qüdrət Həsənquliyevin də mövqeyini işıqlandırmağa hazırıq. Çünki burası “Xural”, bu məkan hər zaman, hər kəsin üzünə açıqdır.\nHər kəsin Ana dili\nIslamın türklərə gəlişi -IV\n1 İyun 2011 tarixində, saat 9:48 axşam\nRamiz bey siyasetde dostluga boyuk onem verib.Amma bu bir aksiomadir ki,siyasetcilerin dostlugu olmur.Hetta kicik siyasetciler bele vezife pillesinde butun dostlarini qurban vermeye hazirdirlar.Axi onlar siyasetcidirler.Kimlerese cavab vermeli olacaq sozleri de bos seydir.Onlar hec kime ne cavab ne de, hesabat vermirler.Ancaq 20-30 ilde bir defe XALQA hesabat verirler, onda da, ya canlarini qurtarir,ya da mehv olurlar.


İRANI BİTİRƏCƏK ADDIM » "Dünya" informasiya agentliyi\nİRANI BİTİRƏCƏK ADDIM\nTarix: 28-11-2011, 11:30 | Çap et\n«İRAN ORDUSUNDA TÜRK MİLLƏTÇİSİ OLAN AZƏRBAYCANLI ZABİTLƏR VAR»\nDİA.AZ: - «Son günlər hakimiyyətlə beynəlxalq qurumlar arasında aparılan danışıqlar daha da intensivləşib. Doğrudur, hələlik bu danışıqların cəmiyyətdə hansısa formada təzahürü müşahidə olunmur, amma buna rəğmən məsələlər çox ciddidir». Bildirək ki, bu açıqlamanı redaksiyamıza hakimiyyət içindəki mötəbər mənbələrdən almışıq.\nEtibarlı mənbənin «Dünya» İnformasiya Agentliyi redaksiyasına (dia.az) bildirdiklərinə görə, YAP iqtidarının durumu heç də həsəd aparılacaq səviyyədə deyil: «Azərbaycanı kimlərsə bir ada kimi təsəvvür etsə də, regionda proseslərin sürətli şəkildə dəyişməsi ölkəmizdən yan keçməyəcək. Yəni ada məsələsinə inananlar yanılırlar. Və bu gün Azərbaycanın yerləşdiyi geosiyasi məkanda çox ciddi hadisələr baş verməkdədir».\nMənbəmizə görə, beynəlxalq konsorsiumun hədəfində olan İran və eləcə də rəsmi Tehranın regionda və dünyadakı əsas müttəfiqi olan Rusiya Azərbaycan iqtidarına müxtəlif yollarla təzyiqlər etməkdədir: «Əgər bu gün Qərb dairələri demokratikləşmə tələbi ilə açıq təzyiqlərlə özlərini hiss etdirirlərsə, Rusiya daha çox görünməyən təzyiqlərə üstünlük verir. Tehranın isə bizə münasibəti tam ayındır. Hətta Rusiya ilə Azərbaycan iqtidarının münasibətlərinin qaydasında olması belə, Kremlin müttəfiqi olan fars-molla rejiminin Azərbaycana münasibətinin hansısa formada yumşalmasına nədən olmur».\nBunu Azərbaycan iqtidarının bir çox məsələlərdə İranla toqquşması ilə əlaqələndirən mənbəmizə görə, İrandakı molla rejimi bundan sonra da rəsmi Bakı ilə hədə dilində danışacaq: «Bizim İranla toqquşmağımız qaçılmazdır. Doğrudur, İran Azərbaycana hərbi müdaxilə edə bilməz. Bu, fars-molla rejiminin sonu ilə nəticələnə bilər. Onlar bu gün Azərbaycanı hədəlyirlər və Bakını, neft mədənlərini bombalayacaqlarını bildirirlər. Amma bunu edə bilməzlər».\nMənbəmizə görə, İrandakı Azərbaycan türkü çoxluğu İran ordusunun durumuna da təsir göstərib: «Qərbin analitikləri, kəşfiyyatı İran ordusu ilə bağlı hər gün məlumatlar toplayır. Və məlum olur ki, İran ordusunun 70 faizi Azərbaycan türklərindən təşkil olunub. Və bu orduda müəyyən bir qrup zabit korpusu mövcuddur ki, onları türk millətçiləri kimi də qəbul etmək olar. Həm bu səbəb və həm də Qərbin İranın Azərbaycana hər hansı hərbi müdaxiləsiə verəcəi sərt reaksiya rəsmi Tehrana baha başa otura bilər və bu hadisə həm də İranı bitirər».


24saat.org Bakıda sürücü özünə və polis əməkdaşına yanıq xəsarəti yetirdi - 24 saat\nBakıda yol hərəkəti qaydasını pozan sürücü özünə və polis əməkdaşına yanıq xəsarəti yetirib. Hadisə bu gün saat 16:40 radələrində paytaxtın Nəsimi rayonunun Azadlıq prospekti ilə Həsən Əliyev küçəsinin kəsişməsində baş verib. Nasaz vəziyyətdə, yol hərəkətində istismarı mümkün olmayan “QAZ-31” markalı, “10-NR-899” dövlət nömrə nişanlı avtomobil yük daşıma qaydasını pozduğu üçün yol polisi əməkdaşları tərəfindən saxlanılıb.,. Belə ki, maşının üstündə 12 metr uzunluğa malik tikinti materialı – armatur daşıyırmış.\nBakı şəhər Baş Polis İdarəsinin Dövlət Yol Polisi İdarəsinin bölmə rəisi, polis polkovniki Vaqif Əsədov məlumatı təsdiqləyib.\nO, bildirib ki, avtomobil daşıdığı yüklə yol boyu digər hərəkət iştirakçılarına maneə yaradıb: “Sürücü saxlanılarkən yol polisləri tərəfindən ona müvafiq sənədin təqdim edilməsi, eyni zamanda spirtli içkinin dərəcəsinin yoxlanılması üçün tibbi müayinədən keçirilməsi təklif edilib. Lakin sürücü sənəd təqdim etməyib və spirtli içkinin dərəcəsinin yoxlanılması üçün tibbi müayinədən keçirilməsindən imtina etməklə, avtomobilin baqajında plastmas qabdakı yanacağın benzin olduğunu bildirərək, kirbit çıxarmaqla özünü yandıracağını deyib. O, özünü yandıranda polis əməkdaşları bunun qarşısını alıblar. Sürücünün əynində yanan paltarlar çıxarılıb və Respublika Yanıq Mərkəzinə çatdırılıb. Mərkəzdən bildirilib ki, onun boynunda və sağ əlinin dərisinin yanığı qeydə alınıb. Hadisə zamanı yol polisi əməkdaşı da yanıq xəsarəti alıb”.\n24saat.org xəbəri “Report“a istinadən təqdim edir\n“O qədər rüşvətxor nazir, komitə sədri, icra başçısı var ki…”


APA - FED nefti 52 dollaradək ucuzlaşdıra bilər - PROQNOZ\n03 Mart 2017 / 10:36\nFED nefti 52 dollaradək ucuzlaşdıra bilər - PROQNOZ\nÖtən gün baş tutan ticarət sessiyasında "Brent" markalı neftin qiyməti 2,2% azalaraq 55,01 dollaradək enib. "APA-Economics"in xəbərinə görə, "Alpari" treyder şirkətinin analitikləri hesab edir ki, neftin ucuzlaşmasına səbəb dolların indeksinin möhkəmlənməsidir.\nAnalitiklər qeyd edir ki, FED rəsmiləri artıq indidən bazarları mart ayında uçot dərəcəsinin artırılacağına hazırlayır. "CME Group's FedWatch"un təqdim etdiyi rəqəmlərə əsasən, martda uçot dərəcəsinin artırılması ehtimalı 66,4%-dən 75,3%-dək, mayda 71,4%-dən 79%-dək, iyunda isə 84,6%-dən 89,6%-dək artıb.\nNeft bazarında gərginlik artmaqdadır. Hazırda bütün diqqətlər FED-in iclasına və tənzimləyicinin rəsmilərinə yönəlib.\nHazırda "Brent" markalı neft 55,13 dollar ətrafında ticarət olunur. Gün ərzində qiymət 54,80 dollardan aşağı enərsə, növbəti 3 ticarət günü ərzində "Brent" markalı neftin dəyərinin 52,85 dollaradək azalacağı gözləmək olar. Yox, əgər qiymət 55,70 dollar həddini aşa bilsə, müsbət dinamikanın davam edəcəyini gözləmək olar.\nQızıl 2 dollardan çox ucuzlaşıb\nQızıl 10 dollar ucuzlaşıb\nAzərbaycan nefti 2%-dək ucuzlaşıb\nQızıl 4 dollaradək bahalaşıb\n"Credit Suisse": Qlobal valyuta bazarında volatillik başa çatıb\n"Petkim"in səhmləri 5 aylıq maksimumu yeniləyib\nDolların martın 6-na olan məzənnəsi açıqlanıb\n"AzeriLight" 2% ucuzlaşıb


“Teatrda qalmaq üçün aktyorda dözüm lazımdır” – SumqayitXeber.Com\nAprel 21, 11:11 • 397\n– Bəs siz hаnsı mükаfаtlаrа lаyiq görülmüsünüz?\n– Mən özüm 2004-cü ildə Rеspublikа Prеzidеnti Ilhаm Əliyеv cənаblаrı tərəfindən “Tərəqqi” mеdаlı ilə təltif оlunаndа sеvincimin həddi-hüdudu yох idi. Ikinci dəfə mənə bu sеvinci yаşаdаn şəhər icrа hаkimiyyətinin bаşçısı Vаqif Əliyеv cənаblаrı оldu, məni fərdi еv tikintisi üçün 6 sоt tоrpаq sаhəsi ilə təmin еtdi. Fürsətdən istifаdə еdib sizin qəzеt vаsitəsilə Vаqif müəllimə bir dаhа öz minnətdаrlığımı bildirirəm. Üstəlik, Vаqif müəllimin sаyəsində 40 il kirаyənişin оlаn tеаtrın аrtıq binаsı vаr.\n2 həftə öncə 32390\n2 həftə öncə 10683\n2 həftə öncə 1448


Prezident İlham Əliyev: ölkəmizin təhlükəsizliyi, sabitliyi, iqtisadi və sosial inkişafı, beynəlxalq arenadakı artan rolu sabitliyin təminatçısıdır\nAzərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev:\nAzərbaycanda sabitliyin mənbəyi Azərbaycan xalqıdır, onun iradəsidir və eyni zamanda, bizim apardığımız siyasətdir\nXalq-iqtidar birliyi bizim uğurlarımızın əsas şərtidir\nBiz müstəqillik yolu ilə gedirik və azad, müstəqil həyatımız bizim üçün hər şeydən üstündür\nBu, həmişə belə olub, bu gün belədir, sabah da belə olacaq və Dağlıq Qarabağ probleminin həlli ancaq ölkəmizin ərazi bütövlüyü çərçivəsində mümkündür. Bunun heç bir başqa yolu yoxdur.\nAzərbaycan öz prinsipial mövqeyindən geri çəkilməyəcək və ölkəmizin ərazi bütövlüyünün bərpası bizim üçün əsas məsələdir.\nAzərbaycan ictimaiyyəti və düşmən bilməlidir ki, Azərbaycan Ordusu bundan sonra da güclənəcək və istənilən tapşırığı yerinə yetirməyə hazırdır. Yaxın tarix bunu göstərmişdir.\nBəzi ölkələrdən fərqli olaraq Azərbaycanda əhali artır. Bu da çox müsbət haldır və eyni zamanda, ölkəmizdə gedən uğurlu proseslərin təzahürüdür. Çünki əhalinin artımı onu deməyə əsas verir ki, ölkə düzgün istiqamətdə inkişaf edir\n2017-ci ildə valyuta ehtiyatlarımız 4,5 milyard dollar artmışdır və hazırda təxminən 42 milyard dollar təşkil edir\nValyuta ehtiyatlarımızın yüksək səviyyədə olması iqtisadi müstəqilliyi gücləndirir. Bu da öz növbəsində bizim siyasi müstəqilliyimizi möhkəmləndirir.\nNeft hasilatının sabit saxlanması imkan verəcək ki, biz öz iqtisadi inkişafımızı planlaşdıraq və tədricən bundan sonra da neftdən asılılığı azaldaq. Son iki il ərzində biz buna demək olar ki, böyük dərəcədə nail olmuşuq.\nSosial infrastrukturla bağlı çox ciddi addımlar atılmışdır - 133 yeni məktəb tikilmişdir, 14 məktəb əsaslı təmir edilmişdir, 500-ə yaxın məktəbdə isə cari təmir aparılmışdır. Otuz tibb müəssisəsi tikilib və əsaslı təmir edilmişdir. İki Olimpiya İdman Kompleksi istifadəyə verilmişdir\nBakı-Tbilisi-Qars dəmir yolunun açılışı nəinki ölkəmiz üçün, bölgə üçün, dünya üçün önəmli hadisə olmuşdur. Bu yol Bakıdan başlanır.\nBizim siyasi, diplomatik, iqtisadi uğurlarımıza bir uğur da əlavə edildi – idman uğurumuz\nAzərbaycan dünya miqyasında həm İslam həmrəyliyi işlərinin təşkili, eyni zamanda, multikulturalizmin təbliği üçün əvəzolunmaz ölkəyə çevrilir\nHəm sabitlik, təhlükəsizlik, qonaqpərvərlik, müasir infrastruktur, tarixi abidələrimiz və turizm sahəsinə göstərilən dövlət dəstəyi və əminəm ki, eyni zamanda, beynəlxalq tədbirlər, beynəlxalq yarışlar turistləri ölkəmizə cəlb edir\nAzərbaycan Xalq Cümhuriyyətinin fəaliyyətini Azərbaycan dövləti və xalqı yüksək qiymətləndirir. Bunu nəzərə alaraq mən 2018-ci ili ölkəmizdə “Azərbaycan Xalq Cümhuriyyəti İli” elan edirəm